text:
Rèile dùinte aig maoim-slèibhe
- 27 An Giblean 2012
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chuir maoim-slèibhe faisg air loidhne-rèile stad air seirbheisean eadar Inbhir Nis agus an Aghaidh Mhòr.
Thuirt neach-siubhail gun robh a' mhaoim-slèibhe faisg air an t-Slochd.
Bha e ag ràdh gun thill an tèana a dh'Inbhir Nis nuair a chunnaic an luchd-obrach a' mhaoim-slèibhe.
Chuir Scotrail còmhdhail eile air dòigh agus tha luchd-obrach aig an làraich is iad a' coimhead ri ciamar a ghabhas an loidhne a dhèanamh sàbhailte.


c: text/html

text:
Naidheachdan 11:00m
4 An Gearran 2016 Ùraichte aig Ùraichte aig
Siria
Gheall Breatainn £1.2bn a bharrachd air Sirianaich a theich bhon chogadh shìobhalta. Tha co-labhairt eadar-nàiseanta ann an Lunnainn an-diugh, aig a bheil riochdairean còrr is 70 dùthaich, a' deasbad taic-airgid do mhuinntir Shiria.
Julian Assange
'S e tuigse a' BhBC gun tàinig panal aig na Dùthchannan Aonaichte dhan cho-dhùnadh gun deach an duine a stèidhich an làrach-lìn Wikileaks, Julian Assange, a chumail an grèim gu mì-laghail. Ghabh esan comraich ann an Ambasaid Eacuadoir ann an Lunnainn ann an 2012, gus nach deadh a chur an aghaidh a thoil dhan t-Suain far a bheil e fo amharas mu ionnsaighean drabasta. 'S ann a-màireach a tha dùil ri co-dhùnadh panal an UN air a' chùis.
Prothaidean Shell
Thuirt Shell gur e prìs ìosal na h-ola as coireach gun do thuit am prothaid gu leth. 'S e beagan a bharrachd air £7bn a rinn Shell an-uiridh, sìos bho chòrr is £15bn ann an 2014.
Drochaid Rathaid Fhoirthe
Bheir e mìos nas fhaide na bha dùil mus fhosgail Drochaid Rathaid Fhoirthe dhan a h-uile carbad a-rithist. Bha dùil gum biodh i a' fosgladh a-rithist, an dèidh a càradh, do làraidhean mòra mu mheadhan na mìos seo. Ged a bhios corra-làraidh a' siubhail air an drochaid bho a-nochd, chan fhosgail i gu lèir do charbadan HGV gu meadhan a' Mhàirt.
Lagh nan Taghaidhean
Chaidh molaidhean fhoillseachadh airson ath-leasachadh air an lagh a tha a' riaghladh nan taghaidhean anns an Rìoghachd Aonaichte. Tha còrr is 20 riaghailt ann an-dràsta le mìneachadh air an dòigh sam feum taghadh no referendum a chumail, agus tha luchd-lagha ag ràdh gum feum cothromachd a bhith ann airson cur às do mhì-chinnt.
Tiriodh
Cuiridh muinntir Thiriodh litir, turas eile, gu comhairlichean Earra-Ghàidheal is Bhòid, agus dragh orra gun tèid seirbheisean a ghearradh anns an eilean. Tha Comhairle Coimhearsnachd Thiriodh ag ràdh gun toir e fìor dhroch bhuaidh orra ma thèid gabhail ri gearraidhean an ath-sheachdain, agus iad fiù 's a' togail cheistean mun àite a tha an t-ùghdarras iondail a' toirt dhan eilean.

robotstxt: allowed

filter: keep


text:
Panama
Saoil an robh thu a' lorg Panama (baile)?
'S e an dùthaich as fhaide deas anns an Aimearaga Mheadhanach a tha ann am Panama[1] (ainm oifigeil: Poblachd Phanama, Spàinntis: República de Panamá, IPA: re'puBlika ðe pana'ma). Tha crìochan aice le Costa Rica san ear-thuath agus le Coloimbia san ear-dheas. Tha i na laighe eadar an Cuan Sèimh agus am Muir Cairibianach.
EachdraidhDeasaich
Dh' fheuch Alba ri tuineachas a stèidheachadh anns a' bhad de Phanama ris an canar Darién, mar phàirt de Ghnothach Dharien. Thug sin droch bhuaidh air an dùthaich.[2] Chuireadh às do thràilleachd an seo ann an 1824.[3]


text:
Ceannard Chal Mac a' fàgail
Tha Àrd-oifigear Chaledonian Mhic a' Bhriuthainn air a dhreuchd fhàgail, às dèidh beagan is dà bhliadhna san obair.
Cha chanadh Cal Mac ach gun do roghnaich Eardsaidh Robasdan a dhreuchd fhàgail.
Chaidh Mgr Robasdan fhastadh don chompanaidh sa Chèitean 2010 mar cheannard air Cal Mac, agus air Aiseagean North Link, aig an robh cùmhnant nan Eileanan mu Thuath.
Chaill North Link an cùmhnant sin, a bha luach £40m, ris a' chompanaidh Serco.
Tha coltas ann a-nis gum faodadh iadsan tairgse a dhèanamh airson slighean Chal Mac air a' chosta an Iar, nuair a thig an cùmhnant a th' ann an-dràsta gu crìch as t-Fhoghar an ath-bhliadhna.
Chan eil an Riaghaltas fhathast air innse dè bhios an luib nan cùmhnantan, neo an cuirear iad uile a-mach gu tairgse mar aon chnap.


text:
Trèanadh air defibrillator an Uibhist
Tha seisean trèanaidh ga chumail ann an Uibhist Disathairne airson sealltainn dha daoine ciamar a ghabhas innealan defibrillator a chuir gu feum.
Tha grunn de na h-innealan sgaipte air feadh Uibhist ann an àiteachan leithid ionad Qinetiq, an ionaid spòrs ann an Sgoil Lioncleit, agus oifis MhicAmhlaigh ann an Loch Baghasdail.
Tha sin a thuilleadh air na h-innealan aig dotairean agus tha iad ri fhaighinn ann ionadan meidigeach agus carbadan eiridinn.
'S urrainn dhan uidheamachd a bhith air a chleachdadh ma tha duine ann an èiginn le grèim-cridhe 's nach eil dotair ri fhaotainn sa bhad.
Chan eil trèanadh foirmeil a dhìth airson an uidheamachd a chleachdadh.
Chuirear an seisean trèanaidh air dòigh ann an Talla Ghèirinis Disathairne eadar 2.00f agus 4.00f airson fiosrachadh a sgaoileadh agus misneachd a thoirt do dhaoine na h-innealan a chuir gu feum.
Sàbhaladh beatha
Thuirt Lena Nic a' Phearsain bho Bhuidheann Chompàirteachaidh nan Euslainteach aig Ionad Doctaireachd Bheinn na Fadhla gu bheil na h-innealan ag obrachadh ann an dòigh agus gu bheil guth clàraichte a' tighinn às an befibrillator a' mìneachadh nan ceumanan a bu chòir a bhith air a ghabhail.
"Chan fheum eagal a bhith air daoine an cleachdadh.
"Thathas airson gum faigh daoine seachad air an eagal a tha sin agus ann an èiginn gun ruitheadh iad a dh'iarraidh fear.
"Gabhaidh iad an cleachdadh gun ionnsachadh idir agus tha a h-uile sian a dh'fheumas tu co-cheangailt ri a bhith ga chleachdadh anns a' bhocsa agus tha guth ga do stiùireadh.
"Thathar ag ràdh nach urrainn dhut a dhol ceàrr ann an suidheachadh mar sin ma tha thu cho feumach air cuideachadh.
"Tha e nas fheàrr na a bhith gun dad, agus dh'fhaodadh tu beatha a shàbhaladh air a shàilleibh," thuirt Ms Nic a' Phearsain.


text:
Location:
United Kingdom
Genres:
Documentary
Folk Music
Networks:
BBC
Description:
Sgeulachd a tha cuir aithne air Capercaillie - an còmhlan-ciùil as iomraiteach ann an saoghal ceòl tradiseanta Albannach. Còmhla riutha 's iad a' clàradh an clàr ùr aca, a' siubhal gu fèisean tro'n t-Samhradh, tha sinn ag innse eachdraidh còmhlan cho cliùiteach 's cho soirbheachail 's a th' againn ann an Alba. Chì sinn iad air chuairt, ann an tasglann agus ann an còmhradhleotha, a' sealltuinn mar a tha an guth iogantach aig Karen NicMhathain air toirt aire dhaoine gu ceòl Gàidhlig, air feadh an t- aoghail. An cois sgeulachd Capercaillie, tha sinn aig innse mar a tha saoghal ceòl tradiseanta Albannach air atharrachadh, saoghal air nach robh mòran aithne ach a tha an diugh na dhualachas maireannach, beothail. An intimate profile of Capercaillie - the most influential band in Scottish traditional music. From the recording of their latest album to travelling to a number of summer festivals, we reveal the story of one of Scotland's most successful and respected bands. Candid on the road footage, archive and interviews show how the band, fronted by the incredible vocal talents of Karen Matheson, have broadened the appeal and awareness of Gaelic music worldwide. Alongside the story of the band we will tell the parallel story of the transformation seen in Scottish traditional music scene, which has gonefrom a time of relative obscurity to being a vibrant, living, breathing tradition.
Language:
English


text:
Colaiste Inbhir Nis ga fosgladh gu h-oifigeil
Fosglaidh a' Bhana-Phrionnsa Rìoghail, Seansalair Oilthigh na Gàidhealtachd 's nan Eilean, togalach ùr Colaiste Inbhir Nis gu h-oifigeil Dimàirt.
Gheibh i cuairt timcheall na làraich - a chosg £60m - mus tèid leac fhoillseachadh gus an là fosgaidh a chomharrachadh.
Thèid tachartas a chumail sa cholaiste às dèidh làimh a' comharrachadh soirbheachas nan oileanach aig an UHI, a thuilleadh air an luchd-obrach agus feadhainn a th' air taic a chur ris thar nam bliadhnaichean.
Thèid òraid cuideachd a thoirt seachad leis an sgrìobhadair agus an stiùiriche, Dùbhghlas MacFhionghain, a tha aithnichte 'son na h-obrach a rinn e air prògraman telebhisean a leithid Doctor Who, Sherlock agus Outlander.


text:
Tadhail air Fête St Jean Batist neo Fête Nationale du Québec
Bha iad cho tiugh na gràisgean mhòra, an cuid a bu mhotha diugh nan deugaran neo nam ficheadan ach daoine na bu shìne ‘s teaghlaichean. Thàinig iad o gach ceàrn Quebec ‘s cuid aca o fada na b’fhaide na sin, suas 200,000 dhiubh ‘s brataichean gorma am Fleur de Lys nan làmhan agus fraingis air bilean cha mhòr a h-uile mac mathar aca, thàinig iad ri cruinneachadh air na Plaines d’Abraham far an do thachair ‘la conquête. ‘S e àite cha mhòr naomh do na Québecois sa tha na Plaines d’Abraham. Oir b’e seo an t-àite, taobh a-staigh a’bhaile daingichte Québec, far do chàill an Fhraing an t-ìomparachd aca, an Fhraing Nuadh, do na Breatannaich . Bho sin a-mach, bhiodh na fraingichh, ann an Quebec gu h-àraidh ach ann am mòran àiteachan eile ann an Ameireagaidh a Tuath, gun taic ann an ceàrn èiginneach dhen t-saoghal.
Nuair a chanas mi èiginneach, cha e àite làn cogaighean a tha mi a’ciallachadh. ‘S e a tha na Fraingich ann an Ameireagaidh a Tuath, bho riamh, air a bhith ann an èiginn gun tèid iad an sluigeadh suas leis a’chultar nas mothas a tha mun cuairt. ‘S iomadh turas a chuala mi gur e mearachd mhòr nach tug na Breatannaich orra Beurla ionnsachadh bho thoiseach. Agus aig amannan, b’e seo am poileasaigh oifigeil neo ‘quasi’ oifeigeil aig an fheadhainn aig an robh smachd air Quebec.
Ach tha na Fraingich ann an Canada agus ann an Quebec air a bhith seasmach gu ìre iontach. Thòisich iad le rudeigin mar 90,000 neach aig àm ‘de la conquête.’ Tha suas ri 6 million diubh ann an Quebec an-nis.
Agus chan e cànan nam bodach ‘s nan cailleach a th’ann am Fraingis ann an Québec, idir idir. Tha na h-òigrich air leth pròiseil mu deidhinn.
Ach canaidh cuid gur e fèll leann a th'ann agus bha tòrr leann ann cuideachc.


text:
- TIOTAL
- Loch Aillse
- EXTERNAL ID
- HCD00581
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12283
- KEYWORDS
- lochan
caisteal Eilean Donain
dealbh-tìre
zoomable
deilbh leudachail
Bidh e coltach gur ann o Bhràigh Charra, os cionn An Dòrnaidh, a chaidh an dealbh seo a thogail. Thathar a' cleachdadh an rathaid fhathast, ach tha a' mhòr-chuid a' cleachdadh an A87 a tha a' dol seachad air Caisteal Eilean Donain, a chithear air taobh chlì na deilbh. Thog teaghlach MhicRath-Gilstrap an caisteal as ùr anmoch sna 1920an, o thobhta a' chaisteil a chaidh a sgrios ann an 1719. Chaidh an ath-thogail a chrìochnachadh ann an 1932, is feumaidh gur e fear de na caistealan Albannach as trice a chithear ann an dealbhan an-diugh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Sealladh às an adhair de Chala Inbhir Nis agus Drochaid Cheiseig
- EXTERNAL ID
- PC_IHT_005
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Inverness Harbour Trust
- AITHNEACHADH MAOINE
- 28795
- KEYWORDS
- Drochaid Cheiseig
drochaid
Inbhir Nis
Ceiseig a Tuath
Cala
mòr-bhaile
sealladh às an adhar
deilbh on adhar
Sealladh às an adhair de Chala Inbhir Nis agus drochaid Cheiseig.
Chaidh an drochaid fhosgladh an 1982 mar dhrochaid thar Linne Fharair eadar Ceiseag a Tuath agus Inbhir Nis. Tha 1,056m de dh'fhaid innte, agus tha structur sealanta, griodach aice.
Chaidh a' chiad chidhe a thogail ann an Cala Inbhir Nis a thogail mu 1650, is chosg e £300. B' urrainn dha soithichean suas ri 80 tunna a dhol ann. Chaidh cidhe ùr (Cidhe na 'Daingneachd') a thòiseachadh ann an 1725 ach cha deach a chrìochnachadh gu na 1790an air sgàth dìth airgid. Chaidh an dà chidhe a leasachadh tràth san 19mh linn. Chaidh cidhe Thornbush a thogail ann an 1817.
Chaidh Urras Acarsaid Inbhir Nis a stèidheachadh ann an Achd Acarsaid Inbhir Nis (1847). Chaidh leasachaidhean eile, a chosg £8,000, a dhèanamh ann an 1883, is rinn seo àrdachadh air na cìsean bliadhnail o £1,000 gu faisg air £2,000.
Chaidh leasachaidhean a dhèanamh san 20mh linn cuideachd, mar àrdachadh ann an saimeant a' tighinn airson Bòrd Dealan-uisge Cheann a Tuath na h-Alba is tuilleadh àitean-stòraidh ola is peatrail. Gheibh soithichean le tarraing-uisge suas gu 22 troigh a-steach a-nis


text:
- TIOTAL
- Cala Inbhir Nis
- EXTERNAL ID
- GB1796_1999_116_029
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an; 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11069
- KEYWORDS
- Cala Inbhir Nis
Sràid a' Chladaich
Flora
malairt-mara
bàtaichean
soithichean
còmhdhail
puirt
malairt-guail
cidheachan
Inbhir Nis
Cala Inbhir Nis bho Shràid a' Chladaich. Air taobh deas na deilbh tha am bàta den ainm am 'Flora' agus air an làimh chlì, chithear eich agus cairtean le bathar ga luchdachadh 's gam falamhachadh. A dh'aindeoin teachd nan rathaidean-iarainn chun na Gàidhealtachd, agus bathar ga ghluasad nas luaithe air na rathaidean-iarainn, bha Inbhir Nis fhathast an crochadh air malairt-mara airson a' bhathair bu truime, leithid fiodh. Ri linn nan 1880an, bha cidhe Shràid a' Chladaich leasaichte gu ìre is gum faigheadh bàtaichean-guail a-steach dhan chala, a' dèanamh Inbhir Nis na phort cudromach airson malairt-guail.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
"Chosgadh aiseag Mhalaig £500,000 sa bhliadhna" a rèir Stòras Uibhist
Thuirt Stòras Uibhist gu bheil dearbhadh aca nach cosgadh e ach £500,000 sa bhliadhna seirbheis aiseig a stèidheachadh eadar Loch Baghasdail agus Malaig leis an t-soitheach an 'Isle of Arran'.
Tha a' bhuidheann, a tha a' ruith oighreachd Uibhist a Deas as leth na coimhearsnachd, cuideachd a' dèanamh coimeis ri seirbheisean aiseig eileanan eile.
Tha iad ag ràdh, ged a tha 5,000 duine a' fuireach ann an Uibhist, nach eil àite air aiseagan an eilein ach airson 1,000 càr san t-seachdain.
Tha sin an taca ri eileanan nas lugha leithid Muile agus Ìle far a bheil tòrr a bharrachd rùm air na h-aiseagan.
Ceann Loch Chille Chiarain
"Chaidh innse dhuinn an t-seachdain seo chaidh nach gabhadh an t-seirbheis a tha seo a chur air aghaidh a thaobh a' chosgais, gum feumadh iad bàta ùr, agus gun robh e a' dol a chosg chan eil fhios co mheud millean not," thuirt Cathraiche Stòras Uibhist, Aonghas MacIlleMhaoil.
"Tha am fiosrachadh a fhuair sinn a-niste a' sealltainn gu bheil seo gu tur ceàrr, agus gu bheil Mac a' Bhriuthainn fhèin air innse dhan Riaghaltas gun gabh e dèanamh air figear car' faisg air na figearan a tha sinne a' bruidhinn mu dheidhinn o chionn bhliadhnaichean air ais," thuirt e.
Chaidh MV Isle of Arran a chur air slighe ùir a dh'ainmich an Riaghaltas Albannach an t-seachdain seo chaidh eadar Ceann Loch Chille Chiarain ann an Cinn Tìre, agus Àird Rosain ann an Siorrachd Àir ge-tà, a bhiodh a' ciallachadh a-nis gum biodh soitheach ùr a dhìth airson slighe Mhalaig nan deadh a stèidheachadh.
Dh'iarr am BBC beachd bho Chòmhdail na h-Alba ach chan eil iad air tilleadh thugainn aig an ìre seo.
Thuirt BPA nan Eilean Siar, Alasdair Allan, gu bheil e foilleasach nach eil an t-seirbheis bho Loch Baghasdail làidir gu leòr airson feumalachdan na coimhearsnachd.
Thuirt e gu bheil e air seo a ràdh gu tric, agus gu bheil e ag argamaid airson seirbheis eadar Loch Baghasdail agus Malaig anns a' chùmhnant ùr airson seirbheisean aiseig anns na h-Eileanan Siar.


text:
- TIOTAL
- Caisteal Dhùn na Creige - Luchd-obrach Slàinte Cogaidh
- EXTERNAL ID
- HCD00247
- ÀITE
- Dùn Creige
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11972
- KEYWORDS
- Caisteal Dhùn na Creige
cogadh
ospadal muireil
'S e taigh mòr baranach faisg air A' Phloc is a' coimhead thar Loch Carrann a th'ann an Caisteal Dhùn na Creige. 'S e Alasdair Ros a dhealbhaich an togalach, a chaidh a thogail do Shir Alasdair MacMhathain ann an 1866. Bha e air Oighreachd Loch Aillse a cheannach ann an 1851. 'S ann aig Sir Daniel is Baintighearna Hamilton a bha Dùn na Creige nuair a chaidh òrdugh-solair a chur air ann an 1939. An dèidh do Shir Daniel Hamilton bàsachadh, thug Baintighearna Hamilton an caisteal is na bh'ann don ùghdarras foghlaim, a chum a chleachdadh mar cholaiste airson eòlas-dachaigh. Bha a' cholaiste a' dol gu 1989, is bha i falamh beagan bhliadhnaichean mus deach a reic
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Osmium
'S e eileamaid cheimigeach a tha ann an osmium, le samhla Os agus àireamh atamach 76. 'S e meatailt trastach cruaidh, brisg is trom agus an eileamaid as dlùithe. Tha e na bhall a' bhuidhinn platanum.
Tha a ainm a' dol às an fhacal Greugach ὀσuή, no fàileadh air sgàth 's gu bheil osmium ceithir-ogsaid na cho-thàthadh beòthail.
Tha 7 iosatòpaichean nàdarra, 184Os, 187Os, 188Os, 189O, 190O is 192O (seasmhach) agus 185Os (le leth-bheatha 2 × 1015 bliadhna).
Eachdraidh[deasaich | deasaich an tùs]
Ann an 1803 lorg Smithson Tennant osmium ann an clach-platanum à Aimearaga a Deas.[2]
Cleachdadh[deasaich | deasaich an tùs]
Cleachdar osmium ann an aloidhean agus osmium ceithir-ogsaid (OsO4) ann an ceimigeachd fhàs-bheairteach mar stuth-ogsaidicheaidh.


text:
- TIOTAL
- Bogsa chomharran agus dìosail Clas 24 aig Snaim Fèill Sheòrais
- EXTERNAL ID
- PC_HRS_STATIONS_001_625
- ÀITE
- Fèill Sheòrais
- SGÌRE
- Gallaibh an Iar
- SIORRACHD/PARRAIST
- GALLAIBH: Hacraig
- DEIT
- c.1976
- LINN
- c1970an
- CRUTHADAIR
- A Kennedy
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27339
- KEYWORDS
- Rèile na Gàidhealtachd
HR
rathaidean-iarainn
Snaim Fèill Sheòrais a' sealltainn a' bhogsa chomharran agus locomotive dìosail Sulzer Clas 24 na stad air an àrd-chabhsair meòir.
Chaidh na locomotives dìosail Clas 24 a thoirt a-steach ann an 1958 agus bha iad nan sealladh cumanta airson iomadh bliadhna air trèanaichean a bha a' ruith gu tuath air Inbhir Nis. Chaidh an fear mu dheireadh a chur dheth ann an 1987.
'S ann aig Snaim Fèill Sheòrais a tha Meur Inbhir Theòrsa a' fàgail na prìomh loidhne a tuath gu Inbhir Ùige. Dh'fhosgail an stèisean air 28 An t-Iuchar 1874. Dhùin e do bhathar san Fhaoilleach 1984 ach tha e fhathast fosgailte do luchd-siubhail


text:
Tuilleadh chlosaichean eun-chreachaidh
Dh'èirich an àireamh de dh'eòin-chreachaidh a chaidh fhaighinn marbh air taobh sear Rois gu 16.
Chaidh closaichean nan clamhan agus nan clamhan-gobhlach a lorg san sgìre mu Dhrochaid Sguideil agus am Blàr Dubh.
Thuirt Poilis na h-Alba gu bheil deuchainnean air dearbhadh gun deach na h-eòin a phuinnseanachadh.
Chaidh ceithir clamhain agus 12 chlamhan-gobhlach fhaighinn marbh ann an diofar àiteachan, uile dlùth dha chèile, on 18mh là den Mhàirt.
Dh'innis Comann Rioghail Dìon nan Eun (RSPB) gun toir iad duais de £5,000 do dhuine a bheir seachad fiosrachadh a dhiteas duine.
Tha seo a' tighinn agus aithisg ùr air innse gun tàinig dùblachadh air an àireamh de dh'eòin-chreachaidh a chaidh a phuinnseanachadh gu mì-laghail ann an Alba an-uiridh.
A rèir fhigearan bho bhuidhinn 'PAW Scotland', a bhios a' sabaid an aghaidh eucoir fiadh-bheatha ann an Alba, chaidh sia eòin a phuinnseanachadh gu mì-laghail an-uiridh, trì a bharrachd na 2012.
Tha na h-àireamhan air fad gu math nas ìsle na an 30 eun a chaidh a phuinnseanachadh gu mì-laghail ann an 2009.


text:
- TIOTAL
- Map Ùr de dh'Eileanan Siar na h-Alba, 1710an
- EXTERNAL ID
- QZP40_340_P001
- ÀITE
- Na h-Eileanan Siar
- LINN
- 1710an
- CRUTHADAIR
- Martin Martin
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31080
- KEYWORDS
- mapichean
eileanan
Na h-Eileanan Siar
zoomable
deilbh leudachail
'S e Màrtainn Màrtainn a rinn am map seo de Na h-Eileanan Siar airson an leabhair 'A Description of the Western Isles of Scotland'. Tha dà sgèile ann, fear ann am mìltean Sasannach is fear ann am mìltean Albannach, a bha na b' fhaide.
Chaidh leabhar Mhàrtainn fhoillseachadh ann an 1703 is 's e fear de na ciad chunntasan mu na h-eileanan. 'S ann às An Eilean Sgitheanach a bha Màrtainn. Bha Gàidhlig aige is fhuair e foghlam ann an Oilthighean Dhùn Èideann is Leiden


text:
Ceist mu choinneimh maoineachadh LEADER
Tha dragh air Comhairle nan Eilean Siar gum fulaing na h-eileanan agus mì-chinnt ann mun sgeama leasachaidh, LEADER, an dèidh na bhòta 'son falbh às an Aonadh Eòrpach, bho a bheil an stòras airgid a' tighinn.
Ged a tha Riaghaltas na Rìoghachd Aonaichte a' gealltainn gun lean feadhainn de na subsadaidhean Eòrpach suas gu 2020 chan eil LEADER nam measg.
"Cha robh dùil againn ri seo," thuirt Cathraiche Comataidh an Leasachaidh Mhaireannaich aig Comhairle nan Eilean Siar, Alasdair MacLeòid.
"Bha dùil againn gun robh LEADER air slighe mhath. Bha tòrr obrach air a dhèanamh ro-làimh. Bha tòrr iarrtasan a' tighinn a-steach. Bha a' phoit làn.
Mì-chinnt
"Ach fhuair sinn fios aig a' choinneimh againn an t-seachdain seo nach eil a' chùis cho math 's a bha dùil againn.
"Tha fios a' tighinn bho Riaghaltas na h-Alba gum bu chòir dhuinn a bhith a' cur bacadh air a' phròiseact san fharsainneachd air sgàth na mì-chinnt mu dheidhinn Brexit.
"Tha feadhainn de na pròiseactan air aonta fhaighinn mar thà.
"Tha feadhainn eile an ìre mhath deiseil airson comataidh LEADER aontachadh riutha.
"Tha seo a' cur mì-chinnt mu dheidhinn na cùise.
"An fheahdainn a chaidh troimhe agus a fhuair aonta, chan eil trioblaid sam bith an sin.
"Ach tha sinn a' faicinn gum feum pròiseactan ùra a bhith a-staigh ro dheireadh na Samhna.
"'S e an t-eagal a th' oirnne, bha LEADER a' dol a sheasamh gu 2020, agus mur an urrainn dhuinn an t-airgead a chur a-mach tha call mòr gu bhith ann dha na h-eileanan, 'son tha pròiseactan math a-staigh mar thà, agus bha sinn an dòchas gum b' urrainn dhuinn aontachadh riutha.
"Tha LEADER air feum mòr a dhèanamh dha na h-eileanan. Pròiseactan beaga coimhearsnachd. Agus mar a tha an t-suidheachadh an-diugh tha e cho duilich airgead a lorg, agus seo poit a bha gu bhith gu math feumail dha iomadach pròiseact anns na h-eileanan.
"Tha sinn an dòchas aig deireadh an là gum faigh sinn a' mhòr-chuid de na pròiseactan troimhe, ach 's e mì-chinnt am facal a th' againn a-nis."


text:
Adguard Premium Apk 'S e prìomh-inneal a sheachnadh nach eileas ag iarraidh sanasan bho do shealladairean. Ma tha thu airson a bhacadh sanasan bho bhrobhsair agad urrainn dhut bathar-bog seo an asgaidh bho làrach-lìn againn.
Adguard sgàinte Apk tabhann thu le freastal agus ion-obrachail a sàbhailteachd aig an aon àm agus gun d 'com-pàirteachadh a shìolaidheas an lìon duilleagan loading. Adguard Apk faighinn cuidhteas uile de na sanasan gòrach, blocaichean loading de chunnartach-lìn, agus a-nis cha do leig dìreach h-uile duine ri ceòl do ghnìomhan air an eadar-lìon.
Luchdaich a-nuas Adguard Premium Apk
Adguard Premium dèanamh feum de choimhearsnachd VPN teicneòlas a shìoladh làraich luchd-tadhail gun freumh sochairean. air sgàth seo VPN frithealaiche air a stèidheachadh còir an inneal agad agus mar sin chan eil feum ann a bharrachd fad air falbh ceanglaichean. a 'ruith às dèidh na h-aplacaid, e dìreach air falbh tòisich offevolved a shìoladh a-mach agad air fad eadar-lìon bandwidth gu socair agus gu luath. Adguard Premium key cuidichidh iad thu gus a chur an gnìomh pro dreach de Ad Guard Luchdaich a-nuas bathar-bog seo an-diugh.
Faodaidh tu cuideachd Like: Fheum airson na Gaoithe dìolaidh Crack – Saor an-asgaidh Luchdaich a-nuas NFS sgàinte
fhad 'sa bha giullachd an eadar-lìon duilleag-lìn, Adguard Pro Apk a 'dèanamh grunn rudan ceart falbh:
- A 'faighinn cuidhteas commercials agus air-loidhne a' tracadh code sa bhad bho duilleag-lìn.
- Deuchainnean an duilleag-lìn ann an aghaidh ar stòr-dàta de phishing agus droch-rùnach làraich.
- Measaidhean aplacaidean luchdachadh a-nuas bho unknown goireasan.
Dè Tha Ùr
- Stèidhichte cùisean a luchdachadh a-nuas le mòr faidhlichean (gabhail a-steach Google Play ùrachaidhean)
- Nas fheàrr làimhseachadh TCP ceanglaichean
- Geàrr-chunntas a chur ris an achadh ri "Ìosal-ìre roghainnean"
- Air a chur ris "pref.vpn.capture" roghainn gu na Ìosal-Level Roghainnean earrann
- Stèidhichte cùis le bhith a 'cleachdadh "Ìosal-ìre roghainnean"
- Stèidhichte cùis le DNS tasgadan ann an leabhar-làimhe neach-ionaid modh
- Ìomhaigheagan tasgadan air a ghluasad gu app tasgadan
Ciamar a stàladh?
- Di-stàlaich sam bith roimhe Version de Adguard
- Luchdaich a-nuas is a stàladh Chàraich APK From The Oifigeil gu h-ìosal
- Deiseil, Enjoy


text:
An t-slighe air ais
Mar as trice, nuair a thèid a' bhròg a thoirt do phàrtaidh an riaghaltais leis an luchd-bhòtaidh, bheir iad leisgeul seachad.
Cho luath is a gheibh iad an cothrom, their na dùbhlanaich ùra gun do dh'èisd iad agus gun do dh'atharraich iad.
Rinn iad mearachdan. Cha do thuig iad na bha an luchd-bhòtaidh ag innse dhaibh.
Shaoileadh tu, ma-thà, às dèidh an toraidh a bu mhiosa aig a' phàrtaidh aige o chaidh a chruthachadh, gum cluinneadh tu a leithid bho Thim Farron aig co-labhairt nan Lib Deamach.
Bhiodh tu ceàrr.
Chuir ceannard ùr nan Lib Deamach cuid mhòr dhen òraid aige an-diugh a' diùltadh leisgeul a thoirt seachad.
Mearachdan?
Ged nach eil ach ochdnar Lib Deamach anns na Cumantan às dèidh an taghaidh, tha Mgr Farron fhathast ag aontachadh le Nick.
Cha robh e an sàs anns an riaghaltas eadar 2010 agus 2015.
Ach tha Mgr Farron dhen bheachd gun robh am pàrtaidh ceart a dhol a-steach don cho-bhanntachd.
Anns an òraid aige, rinn e iomradh air faothachadh cìse do luchd-obrach air tuarasdail ìosal, taic do chloinn-sgoile o theaghlaichean bochda agus pòsadh aona-ghnè.
Nas cudromaiche na sin uile, na bheachd fhèin, bha an co-dhunadh a dhol a-steach don riaghaltas anns a' chiad dol a-mach gus an eacanomaidh fhaighinn a-mach às an staing.
Mearachdan? Seall dhomh riaghaltas nach d'rinn mearachdan, thuirt e.
Dùbhlan
'S e an trioblaid a tha aige gur coltach nach eil an luchd-bhòtaidh ag aontachadh ris.
Tha toradh an taghaidh a' tabhainn beachd gu tur eadar-dhealaichte air pàirt nan Lib Deamach anns a' cho-bhanntachd.
Ach tha Mgr Farron a' dol às àidhcheadh sin.
Na bheachd fhèin, tha Breatainn làn de libearalaich - cuid dhiubh ann am pàrtaidhean eile.
Is e an dùbhlan a tha aige toirt orra a bhith nan Libearalaich Dheamocratach cuideachd.
Mar fhianais gun gabhadh sin dèanamh, chuir e fàilte air còrr is 20,000 ball ùr a chlàraich mar Lib Deamach às dèidh an taghaidh.
Cumhachd
Thuirt Mgr Farron gun robh an t-slighe air ais gu cumhachd air feadh na Rìoghachd Aonaichte a' tòiseachadh leis an taghadh Albannach an ath-bhliadhna.
An seo, chaidh na Lib Deamaich a pheanasachadh airson na co-bhanntachd na bu tràithe, a' dol sìos gu còig BPA ann an 2011.
Is coltach, ge-tà, nach eil Mgr Farron agus ceannard Albannach a' phàrtaidh buileach air an aon rabh.
Latha no dhà às dèidh mar a thuirt Willie Rennie gun robh Lib Deamaich saor taic a chur ri neo-eisimeileachd, thuirt Mgr Farron gur e searbhas agus droch rùn a bha air cùl taic airson an SNP.
An cuidich sin Mgr Rennie air thoiseach air an taghadh?
Is coltach gur e slighe chas a tha romhpa, mu dheas agus mu thuath.


text:
Rannsachadh aig Bòrd na Gàidhlig
3 An t-Iuchar 2015 Ùraichte aig Ùraichte aig
Thàinig e am follais gun toir Bòrd na Gàidhlig luchd-comhairleachaidh a-steach a rannsachadh mar a tha a' bhuidheann ag obair.
Tha iad ag ràdh gu bheil e doirbh dhan Bhòrd mar a tha e an-dràsta amasan coimhearsnachd na Gàidhlig a choilionadh.
B' e Iain Caimbeul, a dh'fhàg a dhreuchd gu h-obann mar Cheannard a' Bhùird bho chionn beagan làithean, a chuir am plana air chois, ach thèid leantail leis fiù 's ged a tha e air falbh.
Tha Dòmhnall Moireasdan ag aithris.


text:
- TIOTAL
- A' deasachadh làrach, Caol Loch Aillse
- EXTERNAL ID
- HCD00983
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1910an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12636
- KEYWORDS
- baile beag
fir-obrach
làraidh
Tha fir-obrach a' deasachadh làrach aig crois-rathaid Rathad an Stèisean agus Sràid a' Chidhe ann an Caol Loch Aillse leis an làraidh a tha air a chlàradh ann an Rois 's Crombaidh, air a phairceadh ri an taobh. Chaidh an dealbh seo a thogail bho dhoras na bùth-leighis aig Donnachadh Mac a' Phearsain, agus 's ann bhon àite seo a bhitheadh e tric a' cumail sùil air gnothaichean a' bhaile agus gan clàradh air fiolm.
Chaidh Buth-tì an Stiùbhartaich a thogail air an làraich seo a-mach à tiona agus mu dheireadh thall chaidh uile den chreag a thoirt air falbh agus tha bùthan a-nis air an taobh seo den rathad a' dol don stèisean. Chithear an Commercial Bank, a chaidh a thogail ann an 1897, air a làmh chlì tro na gàraidhean
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Dol-a-mach mì-iomchaidh aig cunnt Inbhir Pheofharain
Dhearbh Comhairle na Gàidhealtachd gun deach stad a chur air cuid den luchd-obrach aca bho bhith a' cunntadh bhòtaichean an referendum agus coltas ann gun robh iad ri dol-a-mach mì-iomchaidh.
Chaidh an cur dhachaigh bhon chunnt ann an Inbhir Pheofharain às dèidh do dh'oifigich gearain fhaighinn bho riochdairean bho chuid de na pàrtaidhean poileataigeach.
Thathas a' tuigsinn gun tàinig na Làbaraich agus na Lib-Deamaich còmhla airson gearain a dhèanamh mu bhuidhinn de cheathrar luchd-cunntais a chaidh fhaicinn a smèideadh ri chèile 's a' bualadh am boisean an uair a bha bhòtaichean "Bu Chòir" gam fosgladh air a' bhòrd aca.
Thathas a' cumail a-mach cuideachd gun deach an cluinntinn ag osnaich agus a' fochaidich nuair a bha aca ri bhòtaichean "Cha Bu Chòir" a chunntadh.
Dhearbh Comhairle na Gàidhealtachd gun deach gearain a dhèanamh mu aon de na sgiobaidhean aca aig a' chunntadh ann an Inbhir Pheofharain, agus air sàillibh sin gun deach an ceathrar a chur dhachaigh, le sgioba ùr a' dol nan àite.
Cha chanadh an t-ùghdarras ge-tà, an deadh an còrr pheanasan a chur orra.
Thuirt a' Chomhairle nach robh buaidh sam bith aig an seo air mar a bha Roinn na Gàidhealtachd san àite mu dheireadh ann a bhith a' foillseachadh toradh na bhòta, 's iad ag ràdh gur e tubaist rathaid mhairbhteach air an A9, ann an Gallaibh, a chuir uimhir de dhàil air cùisean.
Aig 08:15m air an 19mh Sultain, chaidh innse gun do bhòt 87,739 airson "Cha Bu Chòir" agus 78,069 airson "Bu Chòir".


text:
- TIOTAL
- Taigh Dhubhthaich, Ratagan
- EXTERNAL ID
- HC_PLANNING_01_113_2039
- ÀITE
- Ratagan
- SGÌRE
- Taobh an Iar Dheas Rois
- SIORRACHD/PARRAIST
- ROS: Gleann Seile
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14172
- KEYWORDS
- Alasdair Ros
taighean mòra
aitreabhan
'S ann o 1834 a tha an taigh Seòrasach seo agus tha e coltach ri seann mhansa eile ann an Gleann Eilg.Tha Taigh Dhubhthaich a' coimhead thar Loch Dubhthaich ann an Leachachan, eadar Leitir Feàrna agus Ratagan. Tha na similearan nan suidhe air a mhullach 's chan ann air mullach nan gèibilean, agus tha seo a' sealltainn gu bheil leacan nan teintean nan laighe ann am ballachan a-staigh an taighe. Chaidh atharrachaidhean a dhèanamh air an taigh ann an 1865, nam measg a' cur car ris an doras toisich, 's mar sin bha an aghaidh a chithear san dealbh uaireigin na bheulaibh an taighe.


text:
- TIOTAL
- An Gearasdan, Ceann an Iar
- EXTERNAL ID
- HC_PLANNING_02_003_0080
- ÀITE
- An Gearasdan
- SIORRACHD/PARRAIST
- INBHIR NIS: Cill Mhàillidh
- DEIT
- Lùnastal 1973
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14270
- KEYWORDS
- streets
'S ann taobh ceann an iar Sràid Àird a' Ghearasdain a tha an sealladh seo a' coimhead. Chaidh a thogail ann an 1973. Tha Garaids Shell air an làimh chlì agus Taisbeanadh Obair-làimhe Albannaich air an làimh dheas, agus Bèicearan is Grosairean 'Coffee Bay' thall. An-diugh tha bloca flataichean ann an àite na garaids agus Ionad Obrach fodha, agus 's e Ionad Obair-làimhe is Uisge-beatha Albannaich a th' air an Taisbeanadh. Pìos às chithear Cùirt an t-Siorraim aig a' Ghearasdan.


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
- Seanchas
Feàrna
Chan eil craobh anns nach deach dualchas air choireigin a chur na cois. Ann an seann bhàrdachd nan Gàidheal, chaidh nàdar dhaoine a dhealbhachadh a rèir nan craobh mallaichte neo beannaichte. Mar eisimpleir, ann an Alasdair à Gleanna-Garadh, tha Sìleas na Ceapaich ga mholadh mar seo:
‘Bu tu ’n t-iubhar thar gach coillidh,
Bu tu ’n darach daingean làidir,
Bu tu ’n cuileann ’s bu tu ’n draigheann,
Bu tu ’n t-abhall molach blàthmhor,
Cha robh do dhàimh ris a’ chritheann
Na do dhligheadh ris an fheàrna;
Cha robh bheag ionnadh de ’n leamhan;
Bu tu leannan nam ban àlainn.’
Ann an Òran don Ollamh MacIain, le Seumas Mac an t-Saoir, chaidh iomradh a dhèanadh air cuid de na craobhan mallaichte, ann a bhith a’ càineadh an duine:
‘….Tha ’chuid as motha dhìot de chritheann,
Ìnean sgithich ’s làmhan feàrna –
Tha do cheann gu lèir de leamhan,
Gu h-àraidh do theanga ’s do chàirein.’
Sgrìobhaidh mi mun fheàrna an t-seachdain-sa.
A bheil cuimhne agaibh air an t-seanfhacal bhon bhrath-bhloga-sa chaidh?
‘’S geal gach nodha, gun nuig snothach an fheàrna,’
Bidh fiodh na feàrna geal nuair a thèid a ghearradh, ach bidh dath dearg air gu math luath nuair a bhios e fosgailte don adhar. Bidh an rùsg ga ùisneachadh airson dathadh.
Bidh e a’ fàs ann an àiteachan bog fliuch, agus leugh mi air làrach-lìn Trees For Life, gu robhar ag ràdh leis na h-Eireannaich gur e deagh àite a bhiodh anns na coilltean feàrna, do dhearg-mhèirleach a bhith a’ cumail am falach.
Tha Trees for Life a’ dèanadh sàr obair ann a bhith a’ cur choilltean dùthchasach as ùr air a’ Ghàidhealtachd. Mholainnsa gu mòr sùil a thoirt air an fhiosrachadh air gach craobh is ainmhidh, agus air na duilleagan beòil-aithris a th’ aca mu gach rud dheth.
Chan eil i idir math gu losgadh. Bhathar ag ràdh seo mun fhèarna ann am Folklore and Folksongs of South Uist:
“…Diùghaidh connaidh, feàrna fliuch.”
Bhithte ag ràdh seo mun fheàrna ann an Gaelic Proverbs:
“Is olc an cabar fearna nach dean ràidhl’ air tigh,”
agus, “Sniomhaidh tighearna fearna tuathnach daraich.”
’S e rud olc is carach a th’ anns an fheàrna ma-tha! Tha seo a’ dealbhachadh mar a bhios an fhèarna a’ faotainn làmh an uachdair air an darach nuair a bhios na ràithean neo-riaghailteach. Tha an leithid de sheanfhacal ann mu Chlann Mhic Artair à Srath Churr Comhghall:
“Mac Artair Srath-churra o bhun an stoc fhearna.”
Dè idir a bha an cliù Chloinn Mhic Artair orra? Èistibh ris a' chlàradh, airson cuid den na rannan is na seanfhaclan a chluinntinn:
Ma tha barrachd fiosrachaidh agaibh air Clann Mhic Artair, nach cuir sibh fios thugainn air Facebook neo air Twitter.
Chan eil beachdan rim faotainn airson a’ phuist seo
Na puist mu dheireadh
11 an Dàmhair, 2018
O chionn ghoirid leugh mi mu chleachdadh a bha aig cuid de chroitearan aig àm breith nan laogh far am biodhte a’ cur craicinn rùsgte laogh marbh air laogh aig nach robh màthair gus màthair an laoigh mhairbh fhuiteachadh bainne a dhèanamh.
27 an t-Sultain 2018
Bu chaomh leam am blog a sgrìobhadh air na coimeasan agus roghainn fhaclan ainmeachadh a tha co-roinnte leis a’ Ghàidhlig agus a’ Bheurla-Ghallda.
Diardaoin 20mh den t-Sultain
Bhon a chaidh an tasglann-fuaim againn a chur air bhog, tha tuilleadh ghoireasan ri làimh agaibh a nì an gnothach air beartas dualchas nan Gàidheal a chur an cèill.
13mh An t-Sultain 2018
Ann a bhith ag obair air ar tasglann fuaim, Cluas ri Claisneachd, tha mi air mòran ionnsachadh mu iomadh duine a tha ri chluinntinn ann.


text:
Chaidh mi fhèin is Jenny air turas romansach gu Venice (Venezia ann an Eadaltais) aig deireadh na seachdain.
Bha sinn a’ fuireach ann an àite aig an robh Apartment MyMichelle. Tha mi an dòchas nach d’fhuair e ainm bhon òran aig Guns n’ Roses den aon ainm oir tha e a’ tòiseachadh leis na faclan gu math neo-romansach seo:
Your daddy works in porno
Now that mommy’s not around
She used to love her heroin
But now she’s underground
Gu fortanach, bha an t-àite-fuirich gu math snog is cha robh e idir coltach ri rudeigin sleazy a-mach à clàr Guns n’ Roses!
Nis, tha Venice uamhasach ainmeil airson nan canàlaichean, gu sònraichte an Canal Grande. An àite busaichean agus trèanaichean, ’s e bàtaichean a’ phrìomh mhodh chòmhdhail sa bhaile. ‘S e ‘vaporetti’ (’stiomairean beaga’) a chanar ris na busaichean-uisge a th’ aca – ged is e dìosail a tha iad a’ cleachdadh sna làithean seo, a’ gabhail a-steach bio-dìosail air a dhèanamh le seann ola bho na taighean-bìdh.
Tha na vaporetti gu math saor is gheibh thu deagh thuras den bhaile is cothrom na seallaidhean uile fhaicinn bhuapa. Tha loidhne 2 gu sònraichte math – tha seo a’ dol air a’ Chanàl Mhòr air fad gun a bhith a’ stad aig a h-uile stad.
Chaidh sinn gus na h-àiteachan ainmeil uile – Ceàrnag Naomh Mharcais, Lùchairt an Doge Drochaid Rialto agus an Campanile.
Bha sinn uamhasach math ach tha rud uamhasach neònach mu Venice – bha an cleasaiche sreath-mhurtaireach bhapaidhreach (no vampire serial killer clown mar a chanadh luchd na Beurla) Pennywise bhon fhilm It ri fhaicinn air feadh a’ bhaile a rèir coltais. Seo dhà no trì dealbhan a thog sinn dheth sa bhaile.
Agus bha pennywise ceart, THA a h-uile rud air fleòd shìos ann am Venice!
Ach dè mu dheidhinn trèanaichean, tramaichean is tràilidhean?
Ged a tha Venice ainmeil airson bàtaichean is canàlaichean, tha trèanaichean is tramaichean ann cuideachd. Tha an t-eilean ceangailte ri tìr-mòr na h-Eadailt le drochaid rèile agus tha stèisean rèile mòr ann am Venice.
A bharrachd air an drochaid rèile, tha drochaid rathaid ann eadar Venice is tìr-mòr cuideachd agus tha loidhne-trama air an drochaid a tha a’ ceangail Venice ri baile mòr Mestre. ‘S e loidhne meadhanach ùr a th’ ann a chaidh fhosgladh eadar 2010 agus 2015.
Chan e slighe-trama àbhaisteach a th’ ann idir – chan eil ach aon rèile aig na tramaichean! Tha an trama ga stiùireadh le aon rèile meatailt sa mheadhan agus tha coltas trama air ach tha e a’ dràibheadh air taidhrichean rubair mar a bhios bus!
Sgrìobh mi post eile mun trama mus robh cothrom agam a dhol air: Tranvia di Venezia – an t-slighe trama as neònaiche san t-saoghal. Nuair a chaidh mi air mu dheireadh thall, bhuail rud no dhà orm. Rud a bha math, b’ e gu bheil an seòrsa trama seo nas fheàrr air tionndadh agus air dèiligeadh ri leathaidean na tramaichean àbhaisteach. Rud nach robh cho math, b’ e gun robh am fuaim bho na taidhrichean caran àrd an taca ri trama àbhaisteach.
Às dèidh turas air ais gu Venice air an trama, dh’fheuch mi an rathad-iarainn eile sa bhaile: People Mover di Venezia. Tha an loidhne ghoirid seo a’ toirt daoine bho na longan-cruise agus bhon phàirce-chàraichean air eilean Tronchetto gu Venice fhèin.
Tha an trèana bheag seo fèin-obrachail is gun dràibhear. Ged nach mair an turas ach mu chòig mionaidean, gheibhear deagh sheallaidhean air an t-slighe.
‘S e baile air leth a th’ ann am Venice sa h-uile dòigh, a’ gabhail a-steach nan rathaidean-iarainn neo-àbhaisteach aice!
Alasdair


text:
- TIOTAL
- Crodh gam buachailleachd seachad air ionad nan tacsi air Sràid a' Bhanca, Inbhir Nis
- EXTERNAL ID
- GB1796_1999_116_083
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1920an; 1930an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11113
- KEYWORDS
- Inbhir Nis
fèill a' chruidh: Am Blàr Dubh
Crodh gam buachailleachd seachad air ionad nan tacsi air Sràid a' Bhanca, Inbhir Nis air an t-slighe chun na fèille. Mu dheireadh an 19mh linn, bha fèill ann an Inbhir Nis far an robhas a' reic gach rud gach Dimàirt agus Dihaoine. Bha fèill nam beathaichean ann gach Dihaoine an dèidh fèill A' Bhlàir Dhuibh. Chaidh dà chompanaidh a stèidheachadh mun àm seo a bha nan reiceadairean airson tuathanais agus àiteachais- Hamilton's Auction Marts agus Macdonald Fraser & Co Earr. Bha Inbhir Nis na phrìomh àite airson a bhith a' reic sprèidh agus b'e buaidh seo nach robh uimhir ga reic aig fèill a' Bhlàir Dhuibh agus fèillean eile.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan air na cuspairean a leanas: samhla ann an eagla...
Tuilleadh mar seo:
Naidheachdan os-nàdarrach....
Grunn naidheachdan mu...
Naidheachdan beaga agus...
Naidheachdan eachdraidheil...
Fiosraichean - Iain Fionnlasdan
Luchd-clàraidh - Calum Iain MacIlleathain
Geàrr-chunntas - Naidheachdan air na cuspairean a leanas: samhla ann an eaglais Chille Mhòraig; Latha a' Choin Duibh; Caisteal an t-Sròim; agus fear a bha bliadhna ann an sìthean.
Fad a' Chlàir (h:m:s) - 00:27:30
Àm Clàraidh - 1958.04
Cànan - Gàidhlig
Seòrsa - Sgeulachd, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 95396
Àireamh an Teip Thùsail - SA1958.021
Àireamh a' Chlàir Thùsail - SA1958.21.B4-B9
Càileachd an Fhuaime - Meadhanach Math
Cruth Inneal a' Chlàir - R2R
Notaichean a' Chlàir -
Ceangal Maireannach - http://www.tobarandualchais.co.uk/gd/fullrecord/95396/1
Tweet


text: ’S e baile mòr air an àirde an iar na Spàinne a th’ ann Cáceres (IPA: kaθeɾes, Estremeñu: Caçris). Chaidh e a stèidheachadh mu 79 Ro Chrìosd le Quintus Caecilius Metellus Pius.[1] Tha Cáceres suidhichte shuas air a' chòmhnard àrd ann an Extremadura ris an canar Llanos de Cáceres,[2] aig 403m os cionn ìre na mara,[3] faisg air an Abhainn Guadiloba.[4] Tha Cáceres 241km air falbh bho Mhadrid, prìomh-bhaile na Spàinne, agus 743km bho Bharcelona.[5] Tha 93,131 daoine a’ fuireach ann an Cáceres,[6] an darna baile as motha ann an Extremadura agus an 72mh baile na Spàinne.[7] Chaidh e ainmeachadh na Àite Dualchas na Cruinne le UNESCO ann ann 1986.[8] A bharrachd air sin, ‘s e prìomh-bhaile na Roinne Cáceres a th’ann Cáceres cuideachd.


text:
Chan eil feum air a ràdh gu bheil saoghal rannsachadh luirg air-loidhne a 'gluasad gu ìre mhòr timcheall air rannsachadh prìomh fhaclan agus an taghadh ceart aca. Agus ge bith dè an àite a dh 'fheumas ro-innleachd prìomh-fhacal a ruith - faodaidh e a bhith an dà chuid rannsachadh deatamach air-loidhne tro na prìomh innealan luirg (leithid Google fhèin, Yahoo, Bing, msaa), no ro-innleachd nas cudromaiche ach nach eil cho farsaing air a shreapadh air mullach nan ionadan bùithtean a tha a 'còrdadh riut, leithid Amazon no eBay. Is e an aon eadar-dhealachadh eadar rannsachadh coitcheann air-loidhne agus gnothachas malairteach no malairt-malairt sam bith gum bu chòir an rannsachadh sin a bhith nas cuimseach air amasan agus farpaiseach. Agus gu h-ìosal tha mi a 'dol a shealltainn dhut dà dhòigh shìmplidh air lorg rannsachaidhean as fheàrr le Amazon le prìomh fhacal - ystudio portable fountain pen. Mar sin, airson lèirsinn cho-fharpaiseach luachmhor a chleachdadh airson do bhuannachd fhèin, tha mi a 'moladh a bhith a' feuchainn ri àrd-ùrlar sònraichte (Neach-sgrùdaidh Faclair-luirg), no clasaigeach beò aig an t-seirbheis agad an-asgaidh, mar a tha e an-còmhnaidh.
Keyword Inspector
'S e àrd-ùrlar speisealta air-loidhne a th' ann an Keyword Inspector a chuidicheas tu gus faighinn a-mach a-mach rannsachaidhean prìomh fhaclair Amazon airson toradh sam bith no liosta de roinnean. Tha an t-àrd-ùrlar seo feumail cuideachd leis a 'ghnè àraid aige ris an canar Rannsachadh Faclan-luirg Trending. Faodaidh e leigeil leat clàr-ama luath a ruith agus a bhith daonnan a 'cumail suas ris a h-uile prìomh fhacal-fhacal a chaidh a dhreap o chionn ghoirid air mullach rannsachaidhean Amazon. Dè tha barrachd - tha dà roghainn teth eile aig Keyword Keyworder (ris an canar Clò-bhualadh Innsearachd agus Reverse ASIN), a tha gu math a 'coileanadh gu math ma tha feum agad air na liostaichean bathair agad a dhèanamh nas fheàrr gus an nochd as fharsainge a tha comasach air-loidhne a choileanadh. Is e an aon rud dona mun àrd-ùrlar rannsachaidh prìomh-fhacail sin gu mì-fhortanach, chan eil tionndadh an-asgaidh ri fhaighinn. Chan eil ach cùis-lagha a dhìth oirnn gus co-dhùnadh am bu chòir dhut fo-sgrìobhadh mìosail a dhèanamh no a bhith a 'faighinn a-steach às aonais.
Neach-dealbhaidh Clàraidh-luirg Ghoogle
Mar a thuirt mi aig an toiseach, tha rannsachadh prìomh-fhacail air a dhèanamh aig ìre sgileil gu math coltach ri chèile, a 'toirt a-mach gun teagamh - co dhiubh a tha thu a' fàs nas fheàrr duilleagan airson rannsachadh tùsail Ghoogle, no a bhith ag obair air liostaichean a 'phrògraim airson gnìomhachas malairt no leigeil seachad. Tha mi a 'ciallachadh, air adhbhar air choireigin, gur e am Planaiche Faclan-luirg math a rinn sinn bho fhuamhaire rannsachaidh an t-saoghail a bhith a' call mòran mòr-chòrdte, gu sònraichte tro na bliadhnachan mu dheireadh. Le mòr-mhòran de dhiofar àrd-ùrlaran e-mhalairt agus innealan co-cheangailte a tha air an dealbhadh gu sònraichte airson am feuman agus na h-amasan aca, tha a 'chiad fhrèam Ghoogle (a.k.a. Google AdWords) air a' chumhachd a bha aige roimhe a ghleidheadh gu h-iomlan. Tha mi a 'ciallachadh gu bheil am Planadh Faclan-luirg dìreach aon inneal am measg an iomadh seòrsa feartan eadar-dhealaichte (agus an-còmhnaidh an-asgaidh!), A tha air an gabhail a-steach gu AdWords mar as trice. Agus tha e fhathast glè fheumail chan ann a-mhàin mar dìreach frèam sanasachd chumhachdach, ach lorg, mar eisimpleir, prìomh rannsachaidhean Amazon le na prìomh fhaclan-luirg agus abairtean buntainneach fad-earball iomchaidh.
Às deidh sin, leigamaid ris - tha cùisean mun cuairt oirnn a 'sìor atharrachadh. Ach chan eil sin a 'ciallachadh gu feum sinn uile a bhith a' coimhead a-mhàin airson goireas innealan ùra, innealan bathar-bog no dìreach fuasglaidhean a chaidh a dhealbhadh o chionn ghoirid. Tha, uaireannan tha iad sgoinneil, ach gu pearsanta, tha mi fhathast a 'creidsinn gu bheil Dealbhaiche Teachdaireachdan Ghoogle fhathast a' cluich, co-dhiù airson an obair sin nach eil cho farsaing airson a bhith air ùrachadh air na toraidhean as fheàrr le toraidhean Amazon le na prìomh fhaclan-sgrìobhaidh ceart.


text:
- TIOTAL
- Clàradh Chàraichean Chataibh NS 230 gu NS 235, Cèitean gu Iuchar 1914
- EXTERNAL ID
- Z_GB232_CS_3_9_1P31
- ÀITE
- Cataibh
- SIORRACHD/PARRAIST
- CATAIBH
- DEIT
- 1914
- LINN
- 1910an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4604
- KEYWORDS
- Cataibh
Clàradh Chàraichean Chataibh
càraichean
carbadan
baidhsagailean-motair
Clàradh Chàraichean Chataibh NS 230 gu NS 235, Cèitean gu Iuchar 1914
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Chaidh càraichean a chlàradh do Nelson Frederick Scrase, Peter Oswald Jollie, George J. MacIntyre, James A. Hosie, Dr W. W. Turner, Dr Jas. MacLachlan, Hugh James Lewin, agus Archibald G. Barrow.
NS230 NS231 NS232 NS233 NS234 NS235


text:
- TIOTAL
- Litir o Uilleam Bàillidh, Budgate gu Gilleasbaig Bàillidh, Colaisde Taobh Sear Nan Innseachan, duilleag 3
- EXTERNAL ID
- Z_GB232_D456_A_31_8_3
- ÀITE
- Inbhir Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1810
- LINN
- 1810an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5021
- KEYWORDS
- Bàillidhean Dhùn Eathain
Uilleam Budgate
Colaisde Taobh Sear Nan Innseachan
Companaidh Taobh Sear Nan Innseachan
rèiseadh eich
co-sgrìobhadh
litrichean
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o'n t-6mh den Mhàirt 1810. 'S e litir o Uilleam Bàillidh à Budgate (faisg air Caladar) gu a bhràthair Gilleasbaig a th' ann. Bha Gilleasbaig aig Colaisde Taobh Sear Nan Innseacahn, faisg air Ware, aig an àm - ionad trèanaidh a chaidh a stèidheachadh ann an 1806 airson òigridh eadar 16 is 18 a bhiodh ag iarraidh obair ann an companaidh Taobh Sear Nan Innseachan thall thairis. Tha Uilleam a' bruidhinn air a' cholaisde anns an litir agus ag ràdh gu bheil e toilichte gu bheil e a' còrdadh ri Gilleasbaig.
Tha Uilleam ag ràdh nach eil mòran chuirmean anns an sgìre aig an àm seo den bhliadhna, agus dhà no trì dealbhan-cluiche a chunnaic e an taigh-cluiche Inbhir Nis an aon rud a bh' ann. Tha e a' bruidhinn air rèis eich a bh' aig Dùn Deòrsa o chionn ghoirid cuideachd, far an robh duais 100 gini.
Tha Uilleam a' crìochnachadh le bhith a' faighneachd do Ghilleasbaig a bheil e a' cumail ri ionnsachadh cluich na feadaige


text:
Alasdair MacNeacail air a dhreuchd fhàgail
Tha ceannard thè dhen na buidhnean carthannais as motha anns na h-Eileanan Siar - Treas Roinn Innse Gall - air a dhreuchd fhàgail.
Chuir Alasdair MacNeacail naoi bliadhna fichead seachad aig a' bhuidhinn mus do dh'fhàg e dhreuchd air a' mhìos a chaidh.
Tha e coltach gu robh e mì-thoilichte mun dòigh anns an deach gearanan na aghaidh a làimseachadh.
Tha dùil gum faodadh e a-nis a' chùis a thoirt gu tribunal-cosnaidh.
Poileataigs
Tha Mgr MacNeacail cuideachd aithnichte anns na h-Eileanan Siar airson a bhith an lùib poileataigs - an dà chuid aig ìre ionadail agus nàiseanta.
Bha e roimhe na chomhairliche agus sheas e cuideachd mar thagraiche airson Pàrlamaidean Westminster agus Dhùn Èideann.
Cha chanadh duine bho Threas Roinn Innse Gall càil mu chùis Mhgr MhicNeacail.


text:
- TIOTAL
- Geàrr-chunntasan Comhairle Paraiste Chill Mhailidh, 9 Iuchar 1912
- EXTERNAL ID
- HLH_DEWAR100_004
- SIORRACHD/PARRAIST
- INBHIR NIS: Cill Mhàillidh
- DEIT
- 9 Iuchar 1912
- LINN
- 1910an
- NEACH-FIOSRACHAIDH
- Lochaber Archive Centre
- AITHNEACHADH MAOINE
- 1581
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Am measg nam ball eile bha Banamharcas Thulaich Chàrdainn agus an Dr. A. C. Mac a' Mhuilneir, Oifigear Meidigeach aig Paraistean Chill Mhàilidh is Chill Maol Naobhaig. Bha an Deòireach, a bha daoine tric air ràdh gur e ""a demon for work"" a bh' ann, air iomagain a chur an cèill iomadh uair mu sholar sheirbheisean slàinte na Gàidhealtachd 's nan Eilean.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
Cliog > an seo airson a dhol gu toiseach an taisbeanaidh.


text:
Sgeama-spadaidh nan gèadh
Dh'iarr Comhairliche Uibhisteach gun deadh cabhaig a chur air sgeama fo an tèid cuid de gheòidh an eilein a spadadh.
Thòisich Dualchas Nàdair na h-Alba (SNH) sgeama ann an Arcaibh an t-seachdain seo a tha ag amas air lùghdachadh 5,500 a thoirt air àireamh nan gèadh.
Dhearbh a' bhuidheann cuideachd gun tèid sgeamaichean-dearbhaidh eile a dhèanamh ann an Colla 's Tiriodh, ann an Ìle agus ann an Uibhist.
Àireamhan
Chuala coinneamh phoblach ann an Uibhist as t-Samhradh gu bheilear a' tomhais gu bheil co-dhiù 8,000 gèadh glas a' tighinn beò san sgìre.
Fon sgeama, thathar an dùil 1,000 a bharrachd de na h-eòin a mharbhadh gach bliadhna.
Tha an Comh. Ùisdean Robasdan ag ràdh gu bheil gluasad a dhìth san aithghearrachd airson dèiligeadh riutha.
"Tha aon rud cinnteach, tha na h-àireamhan a' dol suas bliadhna às dèidh bliadhna - ged a thathar a' marbhadh deagh chuid a h-uile bliadhna," thuirt e.
Tha Mgr Robasdan an dùil gun tòisich an sgeama anns an Damhair.
A thuilleadh air a bhith ag ithe an fheòir agus an arbhair ann an Uibhist, tha dragh ann cuideachd mun bhuaidh a tha na geòidh a' toirt air eòin eile a tha dùthchasach dhan na h-Eileanan.
Sgrìobh BPA nan Eilean Siar, Alasdair Allan, gu Rùnaire na h-Àrainneachd, Pòl Wheelhouse, a dh'iarradh air conaltradh a chumail ri coimhearsnachdan anns na h-Eileanan far a bheil geòidh nan trioblaid feuch fuasgladh fhaighinn a fhreagras an dà chuid air croitearan agus air luchd na h-àrainneachd.


text:
Muinntir na Hearadh dòchasach mu “Suicide Mission”
Tha na Hearraich air fad air iarrtas anmoch a chur a-steach dhan iomairt “Mars One”.
Thuirt Sergio Ramires, ceannard Mars One, gu bheil iad “uabhasach toilichte” gum bi muinntir na Hearadh air bòrd:
“Tha tòrr iarrtasan againn bho luchd-saidheans nach do chuir am buntàta a-riamh. ‘S e croitearan comasach agus croitearan comasach a-mhàin a fheumas sinn ann am Mars, agus chan ionnsaich thu sin ann an Oilthigh Fancy.”
Tha an sgioba-saidheans againn a’ lorg dòigh caoraich a chumail gun fheur no adhar agus Rèidio nan Gàidheal fhaighinn air taobh thall a’ phlanaid.
Tha Muinntir na Hearadh uabhasach fhèin toilichte leis a’ phlana ùr:
“Tha prìs an fhearainn gu math nas ìsle ann am Mars na anns na Hearadh. Tha mi a’ dol a reic na croite agus Olympus Mons a cheannach, sgoinneil! Cuideachd, tha Mars 225 millean km air falbh bho Steòrnabhagh. Abair deagh naidheachd tha sin, eh?!”
Domhnall Eachainn MacLeòid, Tairbeart
“Tha e mu -120°C air an oidhche agus chan fhaic sibh a’ ghrian airson sia mìosan den bhliadhna. Tha stoirmichean dust ann a h-uile latha agus chan fhaic is cha chluinn thu daoine airson mhìosan is e cho aonarach. Chan eil buithtean math ann nas motha! Sin na Hearadh dhut.”
Ceiteag Nic a’ Phì, Hùisinis
Tha an t-uachdaran Rich MacBastard fìor dhuilich na Hearaich a chall agus an t-àite a lìonadh le caoraich dìreach mar a rinn athair ach tha e cinnteach gum bi “beatha nas fhèarr aca ann am Mars.”
“Cò a dh’fhuireachadh anns na Hearadh!”
Chuir sinn a’ cheist air na Hearaich dè bhios iad ag ionndrainn is iad gun a bhith a’ faicinn an eilein aca gu bràth tuilleadh:
“Calmac breakfasts!” dh’eìgh iad còmhla.


text:
Oifis a' Phrionnsapail
Dr Gillian Rothach, Prionnsapal na Colaiste
Fileanta ann an Gàidhlig agus a’ Bheurla-Ghallda, leis gun deach a togail san Ear-Thuath, bha ùidh is tuigse riamh aig Gillian ann am buaidh a’ chànain air cultar is dùthchas. Le ceum Mhaighstireachd ann an Ceilteis agus PhD ann an Eitneòlas na h-Alba agus Antropeòlas Sòisealta, tha farsainneachd aice a dh’fhàgas gu math ullaichte i a bhith os cionn Ionad Nàiseanta Canan is Cultar na Gàidhlig.
'S i Cairistìona NicCoinnich Rùnaire a' Phrionnsapail agus faodar brath a leigeil air fòn 01471 888 200 no air post-dealain runaire@smo.uhi.ac.uk


text:
- TIOTAL
- Leabhar-dhealbh a chaidh a thoirt do I MacDhonnchaidh, Neach-sgrùdaidh Sgoiltean, duilleag 05
- EXTERNAL ID
- GB232_D29_P5
- ÀITE
- Neo-iomchaidh
- DEIT
- 1905
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8004
- KEYWORDS
- sgoiltean
Leabhar-dhealbh cuimhneachail a thug ùghdarras foghlaim is luchd-teagaisg Cheann a Tuath na Gaidhealtachd do Iain Lyndsay MacDhonnchaidh, M.A., LL.B., Prìomh Neach-sgrùdaidh nan Sgoiltean nuair a bha e san t-seirbheis 25 bliadhna.
Moladh Iain Lyndsay MacDhonnchaidh, M.A., LL.B., Neach-sgrùdaidh nan Sgoiltean.
Fhad 's a bha e na mhanaidsear air sgìrean nan sgoiltean, cha robh ach leth an àireamh de Bhùird Sgoile ag iarraidh cuideachadh ionmhais. Bha dleastanasan eile air, mar Chathraiche Chomataidhean nan Siorrachdan air Foghlam Àrd-sgoile is Teicnigeach airson Siorrachd Inbhir Nis agus Siorrachd Rois is Chrombaidh. Chaidh a mholadh airson na taic a bha e a' toirt dhan Ghàidhlig agus mar a bha e ga brosnachadh ann an siostam na sgoile


text:
Naidheachdan 11:00m
8 An Cèitean 2013 Ùraichte aig Ùraichte aig
Òraid na Bàn-rìghinn
Tha planaichean an Riaghaltais airson na bliadhna seo tighinn gam foillseachadh an-diugh ann an Òraid na Bàn-rìghinn an ceann uair de thìde, agus i a' fosgladh seisein ùir na Pàrlamaid. Am measg rudan eile tha dùil ri bile airson gum bi e nas fhasa eucoirich à dùthchannan eile a chur a-mach às an dùthaich seo, agus feadhainn a th' air tighinn a Bhreatainn gu mì-laghail. Dh'innis am Prìomhaire, Dàibhidh Camshron, gum bi reachdas ann cuideachd airson peinnseanan agus cùram sòisealta.
Ohio
Tha Poilis sna Stàitean Aonaichte ag ullachadh chasaidean an aghaidh triùir bhràithrean a thug triùir bhoireannach òg am bruid agus a chùm mar phrìosannaich iad ann an taigh ann an Cleveland ann an Ohio. Chaidh na boireannaich a shaoradh Diluain, cha-mhòr 11 bhliadhna bho chaidh iad a dhìth, gun dùil riutha ach gun robh iad marbh.
Bàs Gunna-froise
Chaochaill fear às na Crìochan a bha 23 bliadhna de dh'aois an dèidh a dhroch leòn le gunna-froise. Chaochaill an duine san ospadal ann an Hamhaig. Thuirt Poilis gu bheil an rannsachadh aca aig ìre thràith.
Marag Dhubh Steòrnabhaigh
Fhuiar Marag Dhubh Steòrnabhaigh inbhe thèarainnte, ga cur còmhla ri leithid Pasty a' Chùirn agus Champagne na Frainge. Thàinig an riaghladh bho Choimisean na h-Eòrpa ceithir bliadhna bho chaidh tagradh an toiseach. Tha seo a' ciallachadh nach urrainn ainm Marag Dhubh Steornabhaigh a chleachdadh ach do mharag a chaidh a dhèanamh ann an sgìrs Steòrnabhaigh.
Liam Aitchison
Leanaidh cùis-lagha an-diugh an aghaidh dithis dhaoine a tha fo chasaid gur iad a mhuirt deugaire ann an Leòdhas. Tha Ionatan MacFhionghain agus Stefan Millar, a tha le chèile 22 bhliadhna de dhaois, fo chasaid gun do mharbh iad Liam Aitchison, a bha 16, faisg air Steòrnabhagh anns an t-Samhain ann an 2011.
Cumhachd Ath-nuadhachail
Chaidh rabhadh gur dòcha gu bheil cus chompanaidhean a' dol an sàs ann an cumhachd ath-nuadhachail an Alba, 's gum faodadh sin dìoladh air a' ghnìomhachas air a' cheann thall. Thug an t-eòlaiche air cumhachd uaine, Murchadh Moireach, seachad a bheachd an dèidh na naidheachd mun phlana airson seann ghàradh ola Àird nan Saor a leasachadh airson innleachd a thogail do thuathan-gaoithe aig muir.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Là litreachais na Gàidhlig (17/10/2012)
[Eilidh NicLeòid – Preseantair] Agus air iomall na fèis, bha prìomhachas ga thoirt an-diugh do litreachas. Brosnachadh do sgrìobhadairean ùra agus aithne dhan fheadhainn a th’ air peann a chur ri pàipear mu thràth. Tha an aithris seo aig Catrìona NicFhionghain.
[Catrìona NicFhionghain – Neach-aithris] Tha an Diciadain den Mhòd a-nis aithnichte mar là litreachais na Gàidhlig, là sònraichte gu sgrìobhadairean a chomharrachadh. Agus an là an-diugh, bha farpaisich bho gach aois soirbheachail. Tha an fharpais seo air a ruith leis a’ Chomann Ghàidhealach agus air a maoineachadh le tòrr bhuidhnean ann an saoghal na Gàidhlig.
[Rosemary Ward – Comhairle nan Leabhraichean ] Tha mi a’ smaointinn gu bheil farpaisean mar a tha sinn a’ faicinn an seo an-diugh aig Là Litreachais a’ Mhòid Nàiseanta Rìoghail a’ toirt spionnadh do dhaoine cuideachd. Chanainn-sa ri duine sam bith aig a bheil deagh sgeulachd ri innse, faighinn ann an touch rinn, peann a chur ri pàipear agus eisimpleirean dhen cuid sgrìobhaidh a chur air adhart thugainn.
[Catrìona NicFhionghain – Neach-aithris] ‘S ann à Tìoradh a tha Eilidh NicPhaidein, aig ochd bliadhna deug a dh’ aois, choisinn i duais airson an neach a tha soirbhachadh gu mòr ann an litreachas. Fhuair i duais eile airson sgeulachd ghoirid a sgrìobh i mu na sìthichean agus iad a’ cluich a’ bhogsa seach a’ phìob.
[Eilidh NicPhaidein – sgrìobhadair] So sgrìobh mi mu dheidhinn nan sìthichean ‘s balach òg ‘s cha robh e comasach. ‘S e an aon balach san teaghlach ‘s cha robh e comasach bogsa a chluich. Bha na pàrantan gu math comasach, ‘s an teaghlach air fad ‘s aon là chaidh e gu cnoc nan sìthichean agus choinnich e ri sìthiche beag agus bha i a’ mèarrsadh tha mi a’ creidsinn. Agus fhuair e comas air a’ bhogsa dhraoidheil.
[Catrìona NicFhionghain – Neach-aithris] Bha duaisean eile ri fhaotainn cuideachd. Chaidh Ruiseart Mac a’ Ghobhainn ainmeachadh mar neach-ionnsachaidh na bliadhna. ‘S ann an Gallaibh a tha Ruiseart agus ‘s ann an sin a thòisich e air Gàidhlig ionnsachadh dìreach dà bhliadhna air ais.
[Ruiseart Mac a’ Ghobhainn – Oileanach] Thòisich mi Gàidhlig ionnsachadh dà bhliadhna air ais air am fòn bhon t-Sabhal Mhòr agus thòisich mi air sgàth ‘s gun robh ùidh agam ann an cànan san fharsaingeachd. Ach an uair sin, bha mi airson cànan eile ionnsachadh is chunnaic mi Gàidhlig mun cuairt agus bha am Mòd shuas ann an Gallaibh aig an àm sin cuideachd.
[Catrìona NicFhionghain – Neach-aithris] An-diugh fhèin thuirt Comann nan Leabhraichean gun robh iad a-nis airson an obair aig na sgrìobhadairean a ghabh pàirt anns an fharpais a chur ann an clò airson a’ chiad uair a-riamh. Catrìona NicFhionghain. BBC An Là ann an Dùn Omhain.
The Gaelic Literature day
[Eilidh MacLeod – Presenter] And at the fringe of the festival, priority was given to literature. Inspiration to new writers and recognition to those who have put pen to paper already. Catriona MacKinnon has the report
[Catriona MacKinnon – Reporter] Wednesday at the Mod is now known as the day of Gaelic literature, a special day to celebrate writers. An today, competitors of every age were successful. This competition is run by the Gaelic Books Council and is funded by many groups in the world of Gaelic
[Rosemary Ward – Gaelic Books Council]This think competitions like we see here today at the Royal National Mod’s day of literature give people a push too. I would say to any one who has a good story to tell, to get on touch, put pen to paper and send in examples of your work to us.
[Catriona MacKinnon – Reporter] Eilidh MacFadden is from Tiree and at eighteen years of age, she won the prize for the person who has most succeeded in literature. She won another prize for a short story she wrote about the fairies and how they play the accordion instead of the pipes.
[Eilidh MacFadden – Writer] So, I worte a story about the fairies and a young boy and he was not competen. He was the only boy in the family and they was not competent at playing the accordion. His parents were competetent, and all the family. One day ihe went to the hill of the fairies and he met with a wee fairy and she was marching, I believe. And he got the skill of the magical accordion.
[Catriona MacKinnon – Reporter] Other prizes were available too. Richard Smith was named as the Learner of the year. Richard is from Galloway and he only started learning Gaelic two years ago
[Richard Smith – Student] I started learning Gaelic two years’ ago on the phone from Sabhal Mòr (Ostaig) and I started as I had an interest in language in general. But then I wanted to learn another language and I saw that Gaelic was around and the Mod was up in Galloway at that time too.
[Catriona MacKinnon – Reporter] Today, the Gaelic books Council said that they were now going to start publishing the work of the competitors who took part for the very first time. Catriona MacKinnon. BBC An Là in Dunoon.
Là litreachais na Gàidhlig
(The Gaelic Literature day)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- An 'Thin Red Line' aig Balaclàbha
- EXTERNAL ID
- QZP40_467_P243
- DEIT
- 1897
- LINN
- 1850an
- CRUTHADAIR
- Robert Gibb
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31250
- KEYWORDS
- rèisimeidean
blàir
batailean
'S e aon de na h-ìomhaighean a b'ainmeile de Bhlàr Chrimea a th'anns an 'Thin Red Line', air a peantadh le Raibeart Gibb. Tha e a' sealltainn an 93mh de Ghàidheil Chataibh nan seasamh gu daingeann an-aghaidh saighdearan Ruiseanach aig Blàr Balaclàbha ann an 1854. 'S e Uilleam Ruiseal, neach-naidheachd 'The Times', a chleachd a' ghnàth-fhacal an toiseach nuair a thuirt e gur e an 93mh 'that thin red streak tipped with a line of steel'. Thar nam bliadhnaichean, 's e 'The Thin Red Line' a bh'aig daoine air a' ghnàth-fhacal.
Chaidh an dealbh seo a thoirt o 'Sutherland and the Reay Country', air deasachadh leis an Urr Adhamh Gunnach is Iain MacAoidh, 1897


text:
Cha robh mi riamh a’ tuigsinn carson a tha cuid cho dèidheil air an teaghlach Rìoghail.
Agus cha robh e riamh a dèanamh ciall dhomh gum biodh daoine ag ainmeachadh toglaichean 7c às dèidh rìghrean is mar sin air adhart. Tha seo gu math cumanta air na rathaidean-iarainn far a bheil an t-ainm Bhictoria gu math pailt. Tha mi gu bhith a’ dol air Tramffordd y Gogarth ann an Llandudno a dh’aithghearr air a bheil stèisean Llandudno Victoria. Ann an Lunnainn, tha Stèisean Victoria agus loidhne Victoria an Underground. Tha Manchester Victoria ann cuideachd, agus tha mi a’ smaoineachadh gu bheil stèisean ann air a bheil Brighton Victoria.
Tha sinn cho cleachdte ri Stèisean Bhictoria is a leithid is gu bheil e furasta diochuimhneachadh gur e dìreach ainm boireannach a th’ ann. Agus feumaidh gun robh coltas neònach air ainm Stèisean Bhictoria nuair a dh’fhosgail e an tòiseach. Bhiodh e a’ coimhead gu math neònach is mì-nàdarra, can, nam biodh Portsmouth Susan no Liverpool Ruth ann mar eisimpleir!
Saoil am bu chòir dhuinn ainm Glaschu Meadhain (Glasgow Central) atharrachadh gu Glaschu Maureen às dèidh mo mhàthar?
Thoir dhomh do mholaidhean airson ainmean stèisean!
Agus nuair a tha mi a-mach air ainmean stèisean, chunnaic mi sa Mhetro an t-seachdain sa chaidh gun d’fhuair Paddington Bear duais bho chionn goirid mar an caractar animated as fheàrr. Saoil dè an t-ainm a bhiodh air nan rachadh a lorg ann an stèisean Albannach seach ann an Lunnainn Paddington. Coatbridge Sunnyside?
Alasdair


text:
Àrd-oifigear eadar-amail aig a' Choimisean
Tha Coimisean na Croitearachd air àrd-oifigear eadar-amail ainmeachadh an àite Chatriona Nic'Illeathainn, a th' air dreuchd ùr a ghabhail ann an Riaghaltas na h-Alba.
Tha Bill Barron an-dràsta na cheannard air Roinn na Taic Sòisealta agus Cion Dachaigh aig Riaghaltas na h-Alba.
Bidh e anns an dreuchd ùr bho Dhiluain seo tighinn gus an tèid cuidigein ainmeachadh làn-ùine.
Chuideachd Dimairt chuirear ìmpidh air daoine an ainm a chur air adhart airson a bhith nan coimisearan air Coimisean na Croitearachd.
Thàinig seo agus a' bhuidheann a' cumail sreath de thachartasan air feadh a' chinn a tuath.
Coinneamhan
Thuirt fear-cathrach Comataidh Chroitearachd Chomhairle nan Eilean Siar, Uisdean Robasdan, gu bheil e an dòchas gun tig daoine air adhart, a dh'aindeoin a' bhuairidh a th' air a bhith a' cuairteachadh a' Choimisein.
"Tha mi a' smaointinn gu bheil sinn, gu ìre, air fàs searbh de na th' air a bhith a' dol air adhart bho chionn mhìosan", thuirt e, "'s gu bheil sinn airson gluasad air adhart a-nis."
Bidh na coinneamhan a' toirt a-steach grunn bhuidhnean a thuilleadh air a' Choimisean fhèin, leis an SAC agus an NFU nam measg.
Thathas an dòchas gun toir seo sealladh nas fhèarr do dhaoine mu na taghaidhean, ach cuideachd cothrom gus beachdachadh air gnothaichean croitearachd.
Bidh òraid air na tha an lùib nan taghaidhean, agus cuideachd cothrom dhan phoball ceistean a chur air na buidhnean a bhios an làthair.
"Put"
Thuirt an Comh. Robasdan gum bi na taghaidhean cudromach, an dèidh na th' air a bhith a' dol aig a' Choimisean.
"Tha e an urra dhuinn fhèin mar chroitearan agus mar choimhearsnachdan an dèidh an dol a-mach a th' air a bhith ann, a dhèanamh sàr-chinnteach an turas seo gu bheil sinn a' dèanamh cinnteach gu bheil sinn a' cur air adhart daoine a tha sinn toilichte às," thuirt Mgr Robasdan.
"Tha e an urra rinne mar choimhearsnachd, 's dòcha, beagan deasbad a dhèanamh, agus feuchainn ri dhèanamh cinnteach gum put sinn an fheadhainn a dh'fheumas putag bheag a dhol air adhart, oir 's e gnothach gu math cudromach a th' ann," thuirt e.
Bidh na coinneamhan air an cumail mar a leanas.
• Taigh-Òsta a' Chaladh, Steòrnabhagh - 26 Dàmhair 7:30f-9:00f
• Taigh-Òsta an Eilein Duirche, Beinn nam Fadhla - 27 Dàmhair 7:30f-9:00f
• Taigh-Òsta Ayre, Baile na h-Eaglaise, Arcaibh - 2 Samhain 7:30f-9:00f
• Taigh-Òsta Shealtainn, Lèiruig - 3 Samhainn 7:30f-9:00f
• Talla-Coimhearsnachd Drochaid a' Bhanna, Caitibh - 10 Samhain 7:30-9:00f
• Taigh-Òsta Falls of Lora, An t-Òban - 16 Samhain 7:30f-9:00f
• Talla Bhail' Ùr an t-Slèibh - 17 Samhain 7:30f-9:00f
• Talla-Coimhearsnachd Ghèarrloch, Gèarrloch - 23 Samhain 7:30f-9:00f
• Weigh Inn, Inbhir Theòrsa - 23 Samhain 7:30f-9:00f
• Taigh-Òsta Sgeaboist, An t-Eilean Sgitheanach - 24 Samhain 7:30f-9:00f


text:
Tha mise air a bhith leughadh leabhair a chaidh a mholadh dhomh le Fionnlagh. Leabhar ris an canar, ‘The Green Book of Language Revitalisation in Practice.’ Tha an leabhar seo uabhasach fhèin inntinneach agus gu ruige seo leugh mi mòran a tha a’ còrdadh rium. Seo beachd a tha aig Leanne Hinton bho Oilthigh Berkeley sna SA. (Rinn me eadar-theangachaidh agus tha mi an dòchas nach eil e ro robach).
‘San fharsaingeachd, tha call cànain na phàirt de chall chultarach agus siostam eòlas slàn, a’ gabhail a-steach siostaman feallsanachd, seanachas agus traidiseanan ciùil, siostaman eòlais àrainneachd, eòlas leighis agus dòighean culturach cudromach agus sgilean ealaine. Dh’fhaodadh an saoghal pàirt cudrom de shuim eòlas mhic an duine a chaill a h-uile turas a tha cànan a’ tighinn gu crìoch. Dìreach mar a tha mac an duine ga chur ann an cunnart tro sgrios iomadachd ghnè, nach faodadh sinn a bhith gar cur ann an cunnart tro sgrios siostaman iomadachd eòlais.
Dhomhsa ‘s e fìor dheagh bheachd a th’ ann an siud. Ma bhios sinn airson cànainean a shàbhaladh nach bu choir dhuinn a bhith faighneachd carson a tha an t-siostam againn (‘s e sin ri ràdh dòigh bheatha agus eaconamaidh nan dùthchannan beartach) a’ dèanamh uiread de sgrios air an a h-uile càil. Nach bu choir dhuinn a bhith smaoineachadh air freagairtean beagan a bharrachd taobh a-muigh a’ bhocsa? Ann a bhith a’ strì airson mion-chànain an e sin a’ ciallachadh gu bheil sibh a’ strì airson saoghal eile? Saoilidh mise gu bheil


text:
Dùil ri dàil air Drochaid Cheasaig
1 An Gearran 2013 Ùraichte aig Ùraichte aig
Chan eil ach dusan là air fhàgail mus tòisich obair-càraidh mhòr air Drochaid Cheasaig, thar Chaolas Inbhir Nis.
Tha Còmhdhail na h-Alba ag iarraidh air dràibhearan aire a thoirt air na h-atharrachaidhean a thèid a chur an sàs airson dèiligeadh ris an trafaig, gu h-àraid aig na h-amannan as trainge.
Ach tha a' bhuidheann còmhdhail air rabhadh a thoirt nach eil teagamh gun toir e nas fhaide do dhaoine siubhail air an drochaid agus gum bu chòir do dhaoine beachdachadh air dòighean siubhail eile.
Tha Reamonn Lenkas ag aithris.


text:
Bann-leathann an t-Sabhail Mhòir
Bheir sgeama coimhearsnachd ùr bann-leathann gu math nas fheàrr do dhachannan agus do ghnothachasan ann an sgìrean iomallach den Ghàidhealtachd agus anns na h-Eileanan.
Tha eòlaichean air a bhith ag obair còmhla ri buidhnean ionadail, gus lìonra eadar-lìn fìor luath a chruthachadh, a tha a' ceangail nan Eileanan Beaga, agus sgìrean iomallach de Thìr Mòr na Gàidhealtachd ri chèile.
Tha an siostam ga chomharrachadh aig co-labhairt a thathas a' cumail aig Sabhal Mòr Ostaig Dihaoine.
Tha an teicneòlas a' cleachdadh lìonra de cheanglaichean, air chosgais bhig, a thig còmhla aig Sabhal Mòr Ostaig san Eilean Sgitheanach airson ceangal fhaighinn ris an eadar-lìon.
Tha luchd-rannsachaidh an dòchas gur e freagairt a th' anns an t-siostam seo do thrioblaidean eadar-lìon ann an sgìrean iomallach.
Tha eòlaichean aig Oilthigh na Gàidhealtachd 's nan Eilean air a bhith ag obair ann an co-bhanntachd le Oilthigh Dhùn Èideann airson a thoirt gu buil.
Thòisich an t-seirbheis ann am Bàideannach an t-seachdain seo chàidh, 's tha am bann-leathann an sin a-nis 16 uidhir nas fheàrr na bha.


text:
Söğüt
'S e baile agus sgìreachd (Turcais: belediye) air an àirde an iar-thuath Poblachd na Tuirce a th' ann an Söğüt (IPA: søʲyt, Greugais: ΘeBanσov). Tha Söğüt suidhichte faisg air Istanbul, agus a' Mhuir Mharmara, eadar Ankara agus Bursa san roinn (Turcais: ili) Bilecik, aig 692m os cionn ìre na mara. Tha 13,891 duine a' fuireach ann.[1]
Eachdraidh[deasaich | deasaich an tùs]
Bha Söğüt na phrìomh-bhaile Impireachd nan Otomanach bho 1299 gu ruige 1335.[2] B' ann anns an àite 's a tha seo a chaidh Impireachd nan Otomanach a stèidheachadh. Rugadh dithis shultan an seo.


text:
Dòchas sealadach mu obraichean UBC
Tha dòchas air nochdadh gum faigh co-dhiù cuid de luchd-obrach UBC anns na h-Eileanan an Iar an obair aca air ais airson crìoch a chur air dà chùmhnant mhòr anns an robh iad an sàs.
Tha Comhairle nan Eilean Siar air a bhith a' bruidhinn ris an luchd-rianachd Zolfo Cooper a lorg dhòighean air an obair a chumail a' dol aig dachaigh chùraim ùr air Tairbeart na Hearadh, agus sgeama taigheadais ann an Steòrnabhagh.
Chan eil fhios le cinnt fhathast an urrainnear seo a chur air adhart, agus dh'fheumte companaidh ùr a chur air bhonn air a shon, leis gu bheil UBC air a dhol ann an rianachd.
Gheall Zolfo Cooper gun toir iad sùil air a' ghnothach.
Mur a gabh e dèanamh, feumaidh a' Chomhairle a dhol a-mach gu tairgse a-rithist airson companaidh a lorg a ghabhas an obair os làimh, gus an tèid na cùmhnantan a chrìochnachadh.


text:
- TIOTAL
- Caileagan òga a' snìomh
- EXTERNAL ID
- HCD00786
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an; 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12480
- KEYWORDS
- snìomh
cuibhlichean-snìomh
daoine
Is dòcha gu robh na nigheanan òga a chì sinn aig na cuibhlichean-snìomh anns an dealbh seo a' gabhail pàirt an dàrna cuid ann an co-fharpais no taisbeanadh snìomha. Bha seo na phàirt de thachartas a chaidh a chumail gu cunbhalach as t-samhradh air raointean-cluiche Chaol Loch Aillse. Bhathar a' brosnachadh sgilean traidiseanta aig an àm seo agus bhiodh fèill-thaisbeanaidh ann gach foghar gus obair-ciùird dhachaigheil Ghàidhealach a thaisbeanadh. Chaidh a chumail ann an Talla a' Chaoil agus bha e na tharraing an dà chuid do luchd-tadhail agus do mhuinntir an àite agus e a' toirt cothrom dhaibh clò-mòr dachaigheil, stocainnean fighte, bataichean agus obair-ciùird eile fhaicinn is a cheannach cho math ri toradh mar mil, measan agus glasraich
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Aithisg Ìre 1 air fhoillseachadh air Bile Ath-leasachaidh an Fhearainn #gaidhlig @SP_RuralClimate
Dh’fhoillsich Comataidh Cùisean Dùthchail is Àrainneachd na Pàrlamaid an aithisg ìre 1 air Bile Ath-leasachaidh an Fhearainn an-diugh. Tha geàrr-chunntas Gàidhlig ri fhaighinn den aithisg. Airson barrachd fiosrachaidh, faic am fios naidheachd (Gàidhlig) no an làn aithisg (Beurla) Am ...
Air fhoillseachadh le: Pàrlamaid na h-Alba - DihAoine, 4 dhen Dùbhlachd, 2015
- Seann-naidheachdan
- Cuir bhòt! Dè rinn sinn an-uiridh? Aithisg bhliadhnail na Pàrlamaid #gàidhlig #gaelic
Dè rinn Pàrlamaid na h-Alba dhut anns a’ bhliadhna 2017-18? Cia mheud bile is achd a bh’ ann? Cia mheud ceist is gluasad? Cia mheud deasbad is dè na cuspairean? Dè bha na ...Pàrlamaid na h-Alba - DihAoine, 27 dhen Iuchar
- Cuir bhòt! Geàrr-chunntas Gàidhlig de dh’aithisg Bhile nan Eilean ri fhaighinn #gàidhlig #gaelic @SP_RECcttee
Dh’aithris sinn an t-seachdain sa chaidh gun deach aithisg Comataidh na h-Eaconomaidh Dùthchail agus Ceangailteachd air Bile nan Eilean fhoillseachadh. Tha ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Aithisg air Bile nan Eilean air fhoillseachadh #gàidhlig #gaelic @SP_RECcttee
Chaidh aithisg Comataidh na h-Eaconomaidh Dùthchail agus Ceangailteachd air Bile nan Eilean fhoillseachadh na bu thràithe an t-seachdain seo. Gheibhear an aithisg air fad air ...Pàrlamaid na h-Alba - DihAoine, 26 dhen Fhaoilleach, 2018
- Cuir bhòt! Aithisg bhliadhnail ùr dà-chànanach air fhoillseachadh #gàidhlig
Chaidh aithisg bhliadhnail Pàrlamaid na h-Alba fhoillseachadh an-diugh. ‘S e deagh dhòigh a th’ ann faighinn a-mach na tha do Phàrlamaid air a bhith a’ dèanamh fad na ...Pàrlamaid na h-Alba - DiarDaoin, 29 dhen Ògmhios, 2017
- Cuir bhòt! Foghlam Gàidhlig – Adhartas Bile an Fhoghlaim #gàidhlig
Dh’aithris sinn bho chionn goirid gun robh Comataidh Foghlam is Cultar na Pàrlamaid air sùil a thoirt air Bile an Fhoghlaim, anns a bheil ullachaidhean a thaobh Foghlam ...Pàrlamaid na h-Alba - DiarDaoin, 10 dhen Dùbhlachd, 2015
- Cuir bhòt! Bu chòir Bile Ath-Leasachaidh an Fhearainn atharrachadh airson Coimiseanair Gàidhlig
Bha mi air Radio nan Gàidheal an-diugh a’ bruidhinn mu dheidhinn Coimisean Fearainn na h-Alba (agus seo link eile). Dè thuirt mi? Mar a sgrìobh mi anns a’ bhlog seo, ...basedrones - DiLuain, 7 dhen Dùbhlachd, 2015
- Cuir bhòt! Foghlam Gàidhlig: Bile an Fhoghlaim aig Ìre 2 #gaidhlig
Dh’aithris sinn bho chionn goirid air Bile an Fhoghlaim aig Ìre 1, a’ coimhead air aithisg na comataidh (Comataidh Foghlam is Cultar) agus air an deasbad san t-Seòmar. Tha ...Pàrlamaid na h-Alba - DiarDaoin, 3 dhen Dùbhlachd, 2015
- Cuir bhòt! Foghlam Gàidhlig gu bhith ga dheasbad sa Phàrlamaid an-diugh #gaidhlig
Thèid Deasbad Ìre 1 a chumail air Bile an Fhoghlaim (Alba) feasgar an-diugh (Diardaoin 29/10/15). Tòisichidh seo goirid as dèidh 2f agus faodar coimhead air beò air loidhne. ...Pàrlamaid na h-Alba - DiarDaoin, 29 dhen Dàmhair, 2015
- Cuir bhòt! Aithisg Bhliadhinail Àrainneachdail na Pàrlamaid air fhoillseachadh #Gàidhlig
Faic mar a rinn Pàrlamaid na h -Alba ann a bhith a’ lughdachadh ar lorg carboin am-bliadhna san Aithisg Bhlaidhnail Àrainneachdail ùr againn (Gàidhlig). Alasdair ...Pàrlamaid na h-Alba - DiarDaoin, 11 dhen Dùbhlachd, 2014
- Cuir bhòt! Gnothaichean ann an Seòmar na Pàrlamaid an-diugh #gaidhlig #sp4
Tòisichidh gnothaichean san t-seòmar Diardaoin aig 9.15m, a’ gabhail a-steach: Aithris Mhinistreil air Co-labhairt na Cruinne Rio +20 Aithris Mhinistreil air adhartas le ...Pàrlamaid na h-Alba - DiDòmhnaich, 8 dhen Iuchar, 2012


text:
Gabhail a' chothruim
Am faodadh cùisean a bhith càil na miosa do na Lib Deamaich ann an Alba?
Chan eil mi ri magadh idir, is e ceist dhà-rìribh a tha innte.
Ma bheir thu sùil air a' mhapa air thoiseach air an taghadh anns a' Chèitean, tha e doirbh fhaicinn ciamar a b' urrainn don phàrtaidh tuiteam fo na sia suidheachain a tha aca aig Holyrood an-dràsta.
Fiù 's nan cailleadh iad Sealtainn no Àrcaibh - agus tha cùis Alasdair MhicIlleMhìcheil a' togail na ceist sin - tha an siostam-bhòtaidh a' fàgail gum biodh dùil ri suidheachan air liosta na Gàidhealtachd nan àite.
Go follaiseach, b'fheàrr leotha nach bitheadh iad air cha mhòr gach ball Albannach a chall aig Westminster an-uiridh agus gach ball sgìreil air tìr-mòr ann an 2011.
Ach a bheil sin a' toirt cothrom dhaibh ann an 2016?
Smachd
Is coltach gur e sin beachd Willie Rennie.
Aig a' cho-labhairt aca ann an Dùn Èideann air an deireadh sheachdainn, chaidh Mgr Rennie na b' fhaide na ceannard sam bith eile thuige seo air mìneachadh polasaidh cìse airson na pàrlamaid romhainn.
Thuige seo, cha do bhruidhinn iad ach air na dhèanadh iad leis na cumhachdan nas caoile a mhaireas bliadhna a-mhàin bhon Ghiblean.
Ach dhearbh Mgr Rennie gu bheil am pàrtaidh a' dol a-steach don taghadh a' moladh àrdachadh cìse, chan ann airson aon bhliadhna ach airson na pàrlamaid air fad.
Mar sin, bhòtaidh buill Lib Deamach anns a' Phàrlamaid ùir sgillin a chur air a' chìs chosnaidh aig gach ìre nuair a gheibh Holyrood làn smachd oirre bhon ath-bhliadhna.
Am faigh iad taic, saoil, airson sin?
Gearraidhean
Na òraid ron cho-labhairt, thuirt Mgr Rennie gum bu chòir cumhachdan ùra na Pàrlamaid Albannaich a chleachdadh airson gearraidhean a sheachnadh.
Tha am pàrtaidh ag ràdh gun deigheadh £475m a thogail gach bliadhna, a chleachdadh iadsan gus taic a thoirt do chloinn-sgoile à teaghlaichean a tha nas miosa dheth, gearraidhean do sgoiltean a sheachnadh agus gus a dhol air ais air gearraidhean do cholaisdean.
Ach nuair a gheibh Holyrood an cumhachd bannan na cìse atharrachadh ann ann 2017, carson nach cuir iad a' chìs suas aig an àrd-ìre a-mhàin?
Chuirinn geal gun cluinneamaid barrachd air a' cheist sin - bho gach pàrtaidh - tro iomairt an taghaidh.
Ach is e mo thuigse gu bheil iad dhen bheachd nach deigheadh tòrr airgid a thogail gun bhun-ìre na cìse àrdachadh cuideachd.
Mar sin, ged nach còrd i ris a h-uile duine, is e sin a' pholasaidh a bhios aca.
Gearan
Aig a'cho-labhairt, bhruidhinn mi ri fear a tha air a bhith a' dol do na co-labhairtean seo fad bhliadhnaichean.
Bha e fhathast a' gearan co-dhunadh Nick Clegg am pàrtaidh a thoirt a-steach don cho-bhanntachd leis na Tòraidhean mu dheas.
Ach a dh'aindeoin sin, bha e fhathast ann.
Tha Willie Rennie cuideachd a' creidsinn gu bheil cothrom aig a' phàrtaidh - gu bheil dleastanas orra - aig an taghadh seo.
Mura h-urrainn do chùisean fàs nas miosa, is dòcha gu bheil sin a' toirt na saorsa dhaibh bruidhinn, gu soilleir agus gu h-onarach ris an luchd-bhòtaidh mu na beachdan ach agus mu na dh'fheumas a dhèanamh airson stait na dùthcha a chur am feabhas.
Canaidh an luchd-bhòtaidh gur e sin a chòrdadh riutha - chì sinn dè cho tha onarach is a tha iadsan anns a' Chèitean.


text:
UCAS code Q532
Information line 01463 279190
'S e cùrsa Gàidhlig diana agus eadar-obrachail a tha anns a' Chùrsa Chomais a tha deasaichte dha luchd-ionnsachaidh eadar-mheadhanach a tha ag amas a bhith fileanta sa chànan. ’S ann air sgilean cànain a tha prìomh fhòcas a’ chùrsa, an dà chuid labhairte agus sgrìobhte, ach thèid cuspairean eile a ghabhail a-steach feadh a’ chùrsa.
Bidh cothrom agad trì seachdainean de ghreis-dhreuchdail a dhèanamh ann an àrainneachd Ghàidhlig agus na sgilean teòiridh ùra agad a chur gu feum.
Modalan Riatanach:
Modalan Roghainneil:
*Sabhal Mòr Ostaig UHI a-mhàin
Làn-ùine: 1 bliadhna
Do dh’oileanaich air còmhnaidh ann an Alba no anns an Aonadh Eòrpach/EEA (taobh a-muigh an RA) agus aig a bheil seòladh tron teirm ann an Alba, a’ dèanamh cùrsa fo-cheum (CertHE), tha na cìsean a leanas a’ buntainn ris:
Do dh’oileanaich air còmhnaidh anns a’ chòrr den RA (Sasainn, a’ Chuimrigh agus Èirinn a Tuath) agus aig a bheil seòladh ann an Alba rè na teirm, ’s iad seo na cìsean a tha rim pàigheadh:
Bu chòir cìsean a phàigheadh ro thoiseach a’ chùrsa gach bliadhna acadaimigeach mur tèid aontachadh air modh eile.
Tha àireamh de roghainnean maoineachaidh rim faotainn do dh’oileanaich an RA agus an AE a chuidicheas tu a bhith a' pàigheadh airson do chuid ionnsachaidh agus cosgaisean bith-beò fhad ’s a bhios tu ag ionnsachadh.
Is iad seo na cìsean do dh’oileanaich nach bi gu h-àbhaisteach a’ fuireach anns an RA no anns an Aonadh Eòrpach aig a bheil seòladh ann an Alba tron teirm:
Dh'fhaodar sgoilearachdan agus tùsan maoineachaidh eile a bhith rim faotainn. Cuir fios chun na colaiste airson tuilleadh fiosrachaidh.
Aon uair ’s gun coilion thu An Cùrsa Comais gu soirbheachail, faodaidh gum bi ùidh agad ann an dreuchd ann an teagasg Gàidhlig no na meadhanan Gàidhlig.
Aon uair ’s gun coilion thu an cùrsa agad, is urrainn dhut dol air adhart ri farsaingeachd de chùrsaichean Gàidhlig eile, a' gabhail a-steach:
You can use the above QR code to connect directly to the course details.
Tha sinn air leth toilichte gu bheil thu a' beachdachadh air ionnsachadh aig Oilthigh na Gàidhealtachd agus nan Eilean (UHI). Tha siostam inntrigidh UHI cothromach is fosgailte agus sinn dealasach a bhith a' tairgsinn co-ionannachd cothruim is a' seachnadh leth-bhreith. Bidh gach tagradh air a mheas a rèir airidheachd agus comas coileanaidh, gun leth-bhreith a thaobh gnè, aois, ciorraim, cinnidh no suidheachaidh shòiseo-eaconamaich. Bidh sinn a' cur fàilte air iarrtasan bho gach uile duine a tha ag iarraidh bhith na oileanach leinn agus tha e na amas againn seirbheisean iomchaidh is èifeachdach a thabhann do oileanaich le ciorraman.


text:
Ma tha thu airson thu fhèin a shoirbheachadh gu soirbheachadh, bu chòir dhut do Amazon a shuidheachadh agus a thoirt gu buil a 'clàradh airson prìomh fhaclan-luirg targaid (i. e. , na prìomh fhaclan sin agus co-theangachadh fada-earbaill a thathas a 'cleachdadh airson an toraidh as trice a' lorg) - gowtham name logos made. Ach ciamar a lorgas tu na faclan-luirg ceart agus an dòigh as fheàrr air Amazon a liostadh as fheàrr a ghabhas dèanamh? Tha an rud gu math coltach ris an Inneal Rannsachaidh Optimization (SEO), gus an liosta Amazon agad as fheàrr a dhèanamh, bu chòir dhut na faclan-luirg anns an iarrtas rannsachaidh as àirde a thogail (i. e. , tomhas mòr rannsachaidh), a rèir ìre iomchaidh de cho-fharpais prìomh fhaclan (i. e. , gu ìre mhath furasta airson inbhe). Sin an t-adhbhar carson a bhios agad ri rud sam bith a dh'fheumas tu an inneal keyword ceart a thaghadh. Agus gu h-ìosal tha mi a 'dol a shealltainn sgeamaichean practaigeach dhut airson dhut a bhith a' dèanamh deagh fheum de liostadh Amazon airson na prìomh fhaclan-luirg cheart agus a 'cleachdadh an inneal ceart le èifeachdas dearbhte. Mar sin, leig dhuinn a dhol a-steach!
Tòisich le planadh teacs-luirg Ghoogle
Gu fìor, faodaidh an inneal rannsachaidh prìomh fhaclan bunaiteach seo a bhith glè eòlach leis a h-uile h-eòlaiche SEO eòlach air do chuideachadh gu mòr gus an liosta as fheàrr de Amazon a chuideachadh airson nan faclan-luirg cheart. Gus a bhith nas mionaidiche, tha mi a 'moladh a bhith a' cleachdadh Planadh Facal-luirg Ghoogle ro rud sam bith eile - dìreach airson dealbh mòr a dhèanamh de na faclan-luirg airson toraidhean targaid agus abairtean rannsachaidh fad-earbaill. Mar sin, bidh thu comasach air tuigsinn gluasadan air feadh an t-saoghail - chan ann a-mhàin air Amazon fhèin, ach tro ionadan margaidhean eile, leithid eBay, Walmart, stòr Alibaba, msaa.
Uabhasach air liosta Amazon a 'cleachdadh inneal proifeiseanta
Aon uair' s gu bheil dealbh mòr agad de na prìomh fhaclan-luirg agad, tha an t-àm ann gus deuchainn a dhèanamh ann an gnìomh. Tha mi a 'ciallachadh an seo feumaidh tu inneal rannsachaidh prìomh fhaclan a tha gu sònraichte air a dhealbh gus an liosta as fheàrr de Amazon a thaghadh. Am measg an fheadhainn eile, 's urrainn dhomh moladh a bhith a' cleachdadh nan rudan a leanas - KeywordTool. io agus JungleScout. Rinn mi deuchainn orra an dà chuid gus an Amazon as fheàrr a tha mi a 'clàradh airson prìomh fhaclan-luirg an targaid. Gu h-ìosal, leig dhuinn sealladh farsaing air gach fear dhiubh.
KeywordTool. io
'S e inneal math a th' ann airson a bhith a 'gluasad air adhart le cuid de bheachdan fìor fhaclan. Is e glè choltach ri Dealbhadair Google Keyword, a h-uile dad a dh 'fheumas tu airson faighinn a-steach do phrìomh fhacal-fhacal targaid - agus gheibh thu cuideachadh le liosta mòr de theirmean rannsachaidh co-cheangailte ris a bhios na companaidhean beò a' coimhead airson an aon nì no an seòrsa toraidh. Dè tha barrachd - KeywordTool. Bha e coltach gu robh io air leth math, gu h-àraidh nuair a thig e gu bhith a 'lorg nan ceanglaichean prìomh-fhacal fada-earbsach as adhartaiche. Cuimhnich nach urrainn do roghainn fèin-choileanta Amazon an-còmhnaidh do chuideachadh leis na h-abairtean sin, is e sin as coireach gum faod an inneal rannsachaidh so-dhèanta seo a tha air a dheilbh a dh'aona ghnothaich a bhith na shàbhaladh fìor dha gach neach-tòiseachaidh air Amazon.
JungleScout
Agus an seo tha sinn mu dheireadh a 'tighinn chun na h-ìre - is e an rud nach eil Planaiche Clàraidh, no KeywordTool feumail dha thuigsinn gur dòcha gur e an rud as cudromaiche a tha ann an sin - dìreach dè na faclan-luirg nas dualtaiche barrachd reic a dhèanamh dhut air Amazon. Sin as coireach gu bheil mi a 'moladh JungleScout airson faighinn a-mach ciamar a dh' fhaodadh a bhith a 'buannachadh gach prìomh fhacal targaid sònraichte no facal fada. No dh'fhaodadh tu cuideachd a bhith ga chleachdadh dìreach airson crois-iomradh. Aig a 'cheann thall, an dearbhadh mu dheireadh a dhèanamh airson gach prìomh fhacal gealltanach a tha a dh' fhaodadh a bhith a 'gealltainn agus a' faireachdainn cinnteach a bheil e na aon rud a dh 'fheumas a bhith soirbheachail gus am bi Amazon agad a' dèanamh cinnteach gu bheil thu a 'liostadh gu cinnteach, no gun a bhith idir.


text:
Is e glè bheag de cho-dhùnadh a th 'ann an co-dhùnadh a bhith a' ceannach taic-taice airson SEO ach chan eil e ag ràdh gu bheil e ro fhada bho bheachd ghlic no sgiobalta. Am bu chòir dhut a bhith a 'ceannach taic dha SEO? Is e ceist gu math sìmplidh a tha seo a dh 'fheumas freagairt ghoirid. Chan eil dòigh ann! Na bi a-riamh a 'ceannach taic dha SEO. A dh'aindeoin dè cho tarraingeach 'sa dh'fhaodadh iad a bhith a' coimhead aig a 'chiad dol-a-mach, bidh teagamh cunnartach aig gach nì. Tha mi a 'ciallachadh ma tha thu gu mòr a' coimhead às de na làraich fad-ùine air làrach-lìn Google agad, dìreach dìochuimhnich sin - buy black felt hat. A dh 'aindeoin sin, bidh thu a' dochann an adhartais agad ann an SEO, oir bidh fios aig an fhuamhaire rannsachaidh gu bheil thu a 'caoidh, chan eil ann ach ùine.
Seo agad carson a bu chòir dhut smaoineachadh dà uair mus dèan thu a-mach gus ceannach air ais airson SEO. Dìreach beachdaich air na briathran sìmplidh agus molaidhean a leanas:
- A 'cur ann am Beurla shìmplidh, faodar cùl-taic a choimeas dìreach le "bhòtaichean" air Google. Na ceanglaichean a tha agad, is coltaiche gur e an làrach-lìn agad a bhios a 'buannachadh "iomairt taghaidh. "Agus an seo tha sinn a 'tighinn a-steach gu ceangal gu math fallain - tha a' mhòr-chuid againn a 'creidsinn gu bheil mearachd ann gum faod neach a bhith air thoiseach anns an" taghadh "seo le bhith a' faighinn bhòtaichean pàighte. "Ach tha an siostam mòran nas iom-fhillte, agus mar sin tha co-dhùnadh a bhith a 'ceannach taic-taice airson SEO aig gach taobh den bhonn.
- Tha Google air aithneachadh cuid de na ceanglaichean daonnan mar feadhainn nas cumhachdaiche, mar as trice air sgàth 's gu bheil iad a' tighinn bho thobraichean earbsach le ùghdarras àrainn àrd. Aig an aon àm, tha na h-innealan rannsachaidh cuideachd a 'beachdachadh air an t-susbaint teacsa a tha a' dol air ais air ais. Mar eisimpleir, gu tric bidh stòr-reic eachdraidheil Amazon an t-saoghail gu tric air a shealltainn ann an Google air iarrtas prìomh fhacal mar "leabhraichean. "Aig an aon àm, chan eil e coltach gun tèid a thaisbeanadh airson a 'chòrr de phrìomh fhacal-fhacal eile, mar" càraichean "mar eisimpleir.
- Nuair a cheannaicheas tu backlinks airson SEO, chan eil gealladh sam bith gum bi Google gu math earbsach. Air an aon làimh, faodaidh iad a bhith dìreach falamh, bho àite-seallaidh an einnsean luirg. Ach air an làimh eile, ge-tà, dh 'fhaodadh Google a bhith air aithneachadh mòran de na ceanglaichean càileachd as cudromaiche sin gu mì-fhortanach a thaobh gnìomhan làimhseachaidh no seòrsa de dhroch dhìol. Mar sin, bidh an làrach air làrach-lìn gu lèir nas dualtaiche cur a-steach airson peanas Ghoogle.
- A 'smaoineachadh gu bheil stòrasan cuingealaichte aig einnsean-rannsachaidh àrd an t-saoghail, thathar a' brosnachadh dhaoine a tha a 'toirt iomradh air lìonraidhean a tha a' reic backlink agus sgeamaichean eile Grey-Hat airson cuideachadh gus faighinn a-mach mu na sgamannan agus na h-ùghdarrasan eile neo-cho-dhùbhlach a tha a 'solarachadh sheirbheisean luachadh rannsachaidh.
- Gu dearbh, is dòcha gu bheil thu soirbheachail gu bhith a 'ceannach taic-lìn airson SEO agus fiù' s gu bheil thu a 'còrdadh ri sreath ghoirid gu "a' buannachadh an taghaidh. "A dh'aindeoin sin, cha bhi fios agad cuin a bhios a h-uile càil a 'crìochnachadh an dàrna cuid le ceanglaichean obrach, no eadhon a' toirt droch mhilleadh air do làrach-lìn adhartachadh air na SERPan san àm ri teachd. Nas luaithe na smaoinich thu.


text:
- TIOTAL
- Seann Talla a’ Bhaile, Inbhir Nis
- EXTERNAL ID
- QZP40_273369_023
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- CRUTHADAIR
- Pierre Delavault
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31774
- KEYWORDS
- dealbhan
ealain lèirsinneach
tallaichean baile
taighean baile
togalaichean bailteach
Tha an dealbh seo de Sheann Talla a’ Bhaile ann an Inbhir Nis air a thoirt bho 'Old Inverness' le Pierre Delavault (foillsichte ann an 1903).
Tha an tuairisgeul a tha an cois na h-ìomhaigh seo a’ clàradh gun deach Seann Talla a’ Bhaile a thogail ann an 1709 agus a leagail ann 1878 airson àite a dhèanamh dha talla ùr. Tha an dealbh ga shealltainn anns na bliadhnachan mu dheireadh. Tha an t-ùrlar grunnd air a chleachdadh mar seòmar leughaidh poblach; bha Seòmar na Comhairle air an ùrlar sa mheadhan; agus bha an t-ùrlar àrd 'appropriated to the Guildry'.
Tha ar n-aire air a tharraing gu oisean dheis an togalaich, a bha na thogalach air leth, a chaidh a thogail mar thaigh baile dha Foirbeisean Chùil Lodair. Bha e air atharrachadh gu taigh-òsta an dèidh sin agus bha e air a chleachdadh le Diùc Chumberland an dèidh Blàr Chùil Lodair. Chaidh an Talla Baile ùr a thogail air an aon làrach, na mheasg an seann taigh-òsta, agus chaidh fhosgladh le Diùc Dhùn Èideann ann an 1882.
Ann an 1967, nuair a chaidh 'Old Inverness' fhoillseachadh, bha molaidhean ann gum bu chòir roinnean rianachd a’ bhail a ghluasad thar na h-aibhne gu Cùirt Edein, far an robhas an dùil ionad coimhearsnachd le tallaichean cho-labhairt agus chonsairtean a thogail. Bhathas an dòchas, ge-tà, Seòmar na Comhairle a ghleidheadh airson coinneamhan Comhairle, a’ toirt an aire gur e seo an aon àite taobh a-muigh Lunnainn anns an robh coinneamh Caibeanait: air 7 An t-Sultain 1921 nuair a bha am Prìomhaire Llyod George air soar-làithean sa Ghàidhealtachd agus a bha an 'Irish Question' ag iarraidh coimhead ris gu grad.